Korona virus, Srbija i SPC: Patrijarh Irinej - od diplomatije i politike, do Kosova - Ozonpress :: internet portal\n„Ako mi zaboravimo Kosovo, zaboraviće i nas Kosovo… Srbija bez svetinja i Kosova nije Srbija. Srbija bez Kosova je bez duše, bez uma i srca“, poručio je Irinej.\nKosovo je „naša sveta zemlja, naš Jerusalim“, dodao je.\n„Imamo mnogo zadataka kao Crkva, a najvažniji je da spasavamo sveto Kosovo, da pomognemo državi ne žaleći truda, a ako treba, i žrtava“.\n„Mi nismo ni za kakav konflikt, dakle ni za takozvani zamrznuti konflikt, ali nismo ni za priznavanje svršenog čina postignutog nepravdom, agresijom, nasiljem, zločinima“, rekao je Irinej.\nOcenio je 2018. godine da se Vučić „lavovski bori za Kosovo i Metohiju„.\n„Time vlast obavezuje da se bori za ono što je zvanični stav crkve – da je Kosovo sastavni deo Srbije“, napominje Đukić.\nKada su se u Beogradu i širom Srbije tokom 2019. održavali višemesečni protesti protiv Vučićeve vlasti, Irinej je ocenio da „ono što danas vidimo na ulicama nije dobro“.\nOpozicioni Savez za Srbiju ocenio je to kao „direktno mešanje u dnevno-politička pitanja i otvoreno stajanje na stranu vlasti“, ali je patrijarh porekao takve tvrdnje.\n„Želeo bih i molim se Bogu da nema nikakvih podela među nama, nego da nam bude jedina politika, jedini pogled i jedini put bude dobro našeg naroda“, rekao je patrijarh Irinej za TV Hram 2019.\nKrajem te godine, patrijarh Irinej je na svečanoj akademiji povodom osam vekova samostalnosti SPC u Centru „Sava“ odlikovao predsednika Vučića najvišim crkvenim priznanjem – Ordenom Svetog Save Prvog reda.\n„Vučić ogromnim darivanjem SPC kupuje indulgenciju (oproštaj grehova), ali sumnjam da tako može da dobije saglasnost oko konačnog rešavanja kosovskog pitanja i potpisivanja pravno obavezujućeg sporazuma“, ocenjuje predsednik Pravnog saveta Narodne stranke, advokat Vladimir Gajić.\n„Da crkva promeni stav bilo je isključeno i sa ovim patrijarhom i sa bilo kojim sledećim“, dodaje on za BBC.\n„Crkva je i van poreskog okvira, država je tu ne dira, a njima odgovara taj autonomni status“, kaže Gajić.\nAdvokat ocenjuje da je, s druge strane, „država jako zainteresovana da ima dobre odnose sa crkvom, jer je u svim anketama SPC jedna od najuglednijih institucija u društvu“.\nVerski analitičar Željko Injac, međutim, ističe da je Irinej odlaskom u Podgoricu „odao priznanje za sve što je Amfilohije tokom 30 godina učinio za crkvu i narod u Crnoj Gori“.\n„Iako je bio prilično slab i ozbiljno bolestan prošle godine, odlučio je da ode tamo, tako je interes crkve stavio iznad ličnog, praktično iznad života“, ocenjuje Injac.\n„Pozivamo sve vernike starije od 65 godina, kao i mlađe slabijeg opšteg zdravstvenog stanja i slabijeg imuniteta, da se narednih dana i nedelja uzdrže od dolaska u hramove na sveta bogosluženja i ni sebe ni druge ne izlože riziku“, pisalo je u saopštenju SPC.\nIpak, crkva nije zatvorila crkve i hramove, niti je prestala da drži liturgije i pričešća jer to, kako su naveli u saopštenju „predstavlja osnovu vere u Boga živoga“.\nOn je upozorio da neodustajanje od pričešćivanja na ovaj način „može proizvesti ozbiljne posledice“.\n„Sve ovo nema nikakve veze sa slobodom veroispovesti, već sa zdravim razumom bez koga upravo ta sloboda nema ama baš nikakvog smisla“, napisao je u autorskom tekstu za nedeljnik Vreme.\nZbog toga što je „svoja umovanja i mudrovanja stavio iznad sabornog uma crkve“, Milićeviću je bilo zabranjeno da nastupa u javnosti, obavlja svešteničke dužnosti i stavljen je u nadležnost crkvenog suda Arhiepiskopije beogradsko-karlovačke, navodi se u saopštenju SPC koje je potpisao patrijarh Irinej.\nKada je obeležena decenija otkako je Irinej došao na čelo SPC u januaru 2020. izjavio je da „živimo u vremenu kada nije lako biti na nekom visokom položaju, pa tako nije jednostavno ni biti patrijarh“.\n„Patrijarhove reakcije su uvek bile promišljene i blage, da se ne povredi interes crkve, a da odluke koje sprovodi ne dovedu do nekog raskola“, kaže docent Dalibor Đukić.\n„Time je patrijarh pokazao da želi da rešava stvari u crkvi“, kaže Đukić.\n„Priča uvek ima. Čim smo dobili dokaze, protiv vladike zvorničko-tuzlanskog preduzete su određene mere, odnosno, penzionisan je“, rekao je patrijarh.\nPatrijarh je „mudro“ postupao u tim situacijama, jer je crkva stava da se optužbe moraju dokazati, ističe Đukić.\n„Crkva zavisi od svetovnih sudova i institucija, koji odlučuju o tome da li je neko počinio krivično delo“, dodaje.\n„Episkopi imaju moralnu obavezu prema vernicima, ali to nije problem za instituciju“, napominje Injac.\nPatrijarh je zastupao i konzervativni stav o abortusu i pozivao majke da rađaju i „na taj način ispunjavaju svetu zapovest Božju“.\n„Supružnici, imajte na umu reči Gospodnje: ‘Ne ubij, jer ko ubije, biće kriv sudu'“, rekao je u Uskršnjoj poslanici.\nReagujući na to, prošle godine su protestovale nevladine organizacije, predvođene Inicijativom žena Srbije i na spomenike istaknutim muškarcima srpske istorije kačile ljubičaste kecelje sa natpisom „Abortus je žensko pravo“, koje su brzo uklonjene.\nDalibor Đukić ocenjuje da je Irinej „uradio dosta toga“ u pogledu spoljno-crkvene diplomatije, navodeći učešće SPC na Svepravoslavnom saboru u Kritu 2016.\nOn ocenjuje da je patrijarh i u „sukobu Moskovske i Vaseljenske patrijaršije uspeo je da sačuva neutralan stav SPC“.\nPatrijarh Irinej je na sastanku s patrijarhom Ruske pravoslavne crkve Kirilom u Moskvi januara 2019. izjavio „da autokefalnost Ukrajinske pravoslavne crkve nije crkveno ni kanonsko pitanje, već političko, i da to pitanje treba da reši cela pravoslavna crkva“.\nStav SPC je da „nepokajane ukrajinske raskolnike ne priznaje ni za pripadnike Crkve, kamoli za neformalnu autokefalnu pravoslavnu crkvu“.\n„Patrijarh svojim delovanjem nije doprineo zatezanju ili pogoršanju odnosa i to otvara mogućnost da se to pitanje u budućnosti reši“, navodi Đukić.\nIrinej je podlegao nekim pritiscima, i ostao okružen pojedincima, koje možda lično nije hteo – „biznismenima u crkvi, koji sa duhovnošću nemaju veze,“\n„Zbog raznih političkih situacija ili interesnih grupa morao je da ih zadrži“, kaže Injac i dodaje da misli da je Irinej „ostao veran monaškom zavetu skromnosti“.\n„Teško je biti svetac posle sveca. U ovim generacijama ostaće u senci, ali pitanje je šta će reći istorija i sledeće generacije“, zaključuje.\nMM 20/11/2020 u 08:35 Odgovorite\nŠto se tiče priče o kompromisima koji se pominju na kraju teksta, samo ću napomenuti da Isus Hristos nije pravio takve kompromise…


Odjavljivanje i uređivanje datoteke - SharePoint\nOdjavljivanje i uređivanje datoteke\nOdjavljivanjem datoteke iz biblioteke sa Microsoft Windows SharePoint Services lokacije, osiguravate da druge osobe ne mogu u nju da unose promene dok je vi uređujete. Datoteka prilikom odjavljivanja može da se uredi, sačuva, zatvori i da se ponovo otvori. Drugi korisnici ne mogu da je promene niti da vide vaše promene sve dok je ne prijavite.\nUkoliko radite u programu koji je kompatibilan sa sistemom Windows SharePoint Services 3.0, sa datotekom možete da radite na čvrstom disku, pa čak i da radite na njoj kada niste povezani. Na primer, datoteku možete da odjavite na prenosni računar kada ste u kancelariji, a zatim da radite na njoj dok ste na putu. Takođe, rad na datotekama na čvrstom disku je često brži nego rad sa datotekama na serveru.\nOdjavljivanje datoteke sprečava da više osoba istovremeno unose promene, što pomaže da se izbegnu neusaglašenosti i zabuna zbog promena. Prijavljivanje i odjavljivanje datoteka pruža vam veću kontrolu prilikom praćenja verzija, zato što se verzija kreira samo kada datoteku prijavite, a ne svaki put kada je otvorite i zatvorite da biste na njoj radili.\nBiblioteke mogu biti konfigurisane tako da od vas zahtevaju da datoteke odjavite pre nego što ih uredite. Ukoliko biblioteka zahteva odjavljivanje, od vas će se tražiti da datoteku odjavite prilikom uređivanja. Ukoliko se u biblioteci zahteva odjavljivanje, novu datoteku morate prijaviti prilikom kreiranja ili otpremanja u biblioteku. Datoteka nije dostupna drugim osobama sve dok je ne prijavite.\nNakon što se datoteka odjavi, ona se obično uređuje, a zatim ponovo prijavljuje.\nUkoliko biblioteka zahteva da se datoteke odjave, datoteku takođe možete da odjavite kada je otvorite za uređivanje. Ukoliko se odjavljivanje zahteva, bićete obavešteni se datoteka takođe odjavljuje dok je uređujete, ukoliko ona već nije odjavljena.\nPostavite pokazivač na ime datoteke, kliknite na strelicu koja se pojavljuje, a zatim izaberite stavku Odjavi.\nU biblioteci slika izaberite datoteku, a zatim u svojstvima koja se pojavljuju kliknite na stavku Odjavi.\nUkoliko je program koji koristite za uređivanje datoteke kompatibilan sa sistemom Windows SharePoint Services 3.0, možda ćete videti poruku koja vas pita da li sa datotekom želite da radite kao sa lokalnom radnom verzijom. Ukoliko želite da radite na kopiji datoteke na čvrstom disku, ostavite potvrđen izbor Koristi moju lokalnu fasciklu radnih verzija. Ukoliko želite da kopija radne verzije bude uskladištena na serveru dok vam se odjavljuje, opozovite izbor u ovom polju za potvrdu.\nUkoliko komanda Odjavi nije dostupna, datoteka je možda već odjavljena vama ili nekoj drugoj osobi.\nUkoliko kasnije odlučite da prijavite datoteku bez čuvanja promena, možete da odbacite promene. Izgubićete sve promene koje ste napravili prilikom odjavljivanja datoteke. Datoteka će se vratiti na poslednju prijavljenu verziju, a za nesačuvane promene se neće čuvati istorija verzije.\nDatoteku možete da prijavite da biste drugima omogućili da vide vaše promene i da je držite odjavljenom kada nastavite da radite na njoj. Da biste to uradili, potvrdite izbor Ostavite dokument odjavljenim posle prijavljivanja ove verzije kada datoteku ponovo prijavite.


RTCG - Radio Televizija Crne Gore - Nacionalni javni servis :: Politika :: "Intenzivno razmišljamo o protestima na jesen"\nKNEŽEVIĆ PORUČIO 16. 07. 2018. 07:26 >> 07:13 11\n"Intenzivno razmišljamo o protestima na jesen"\nRad parlamenta u punom kapacitetu ponovo je ugrožen nakon novih najava krivičnog gonjenja Nebojše Medojevića zbog njegovih diskusija u Skupštini, kazao je u intervjuu Pobjedi Milan Knežević, predsjednik Demokratske narodne partije i jedan od lidera DF-a.\nPrema njegovim riječima DF intenzivno razmišlja o organizovanju protesta na jesen.\n“Ako neko misli da nas institucionalno teroriše na dnevnom nivou, a da sa druge strane dobije konstruktivnost i mirno prihvatanje uloge vječite žrtve, onda je u grdnoj zabludi. Nedavno sam saopštio u Skupštini da će svaki novi napad na DF prouzrokovati našu kontraofanzivu, a to znači da ćemo koristiti sva raspoloživa demokratska sredstva za odbranu naših ljudskih i političkih uvjerenja”, rekao je Knežević.\nOn je naglasio da Demokratski front intenzivno razmišlja o organizovanju protesta na jesen.\n“Svako ko istinski želi da učestvuje u demokratskim akcijama protiv režima dobro je došao i nije mu potrebna nikakva posebna pozivnica”, poručio je on.\n23. 08. 2019. 6\nDvije godine nemamo komunikaciju sa Šavivom\n08. 08. 2019. 3\nSDT da provjeri tvrdnje Kneževića


NARODNA SKUPŠTINA RS: ODRżANE SEDNICE ODBORA ZA FINANSIJE, REPUBLIčKI BUDżET I KONTROLU TROšENJA JAVNIH SREDSTAVA I ODBORA ZA USTAVNA PITANJA I ZAKONODAVSTVO\nOdbor za finansije, republički budžet i kontrolu trošenja javnih sredstava je na sednici održanoj 24. juna 2015. godine razmotrio u pojedinostima Predlog zakona o izmenama i dopunama Zakona o akcizama i Predlog zakona o potvrđivanju Sporazuma o zajmu (Projekat unapređenje zemljišne administracije u Srbiji) između Republike Srbije i Međunarodne banke za obnovu i razvoj.\nNarodni poslanici su podneli 24 amandmana na Predlog zakona o izmenama i dopunama Zakona o akcizama, koje Vlada i Odbor nisu prihvatili, a Odbor je prihvatio amandman, na član 4 Predloga zakona, koji je podnela Vlada.\nVlada i Odbor su prihvatili jedini podneti amandman na Predlog zakona o potvrđivanju Sporazuma o zajmu (Projekat unapređenje zemljišne administracije u Srbiji) između Republike Srbije i Međunarodne banke za obnovu i razvoj.\nNa sednici održanoj 24. juna 2015. godine, Odbor za ustavna pitanja i zakonodavstvo razmatrao je amandmane na Predlog zakona o izmenama i dopunama Zakona o akcizama, koji je podnela Vlada.\nOdbor je ocenio da je svih 25 amandmana u skladu sa Ustavom i pravnim sistemom Republike Srbije.\nOdbor je ocenio i da je jedan amandman koji je podnet na Predlog zakona o potvrđivanju Sporazuma o zajmu (Projekat unapređenja zemljišne administracije u Srbiji) između Republike Srbije i Međunarodne banke za obnovu i razvoj u skladu sa Ustavom i pravnim sistemom Republike Srbije.


Potpisan kantonalni Protokol za zaštitu djece od prosjačenja - Živinice Čaršija\nPotpisan kantonalni Protokol za zaštitu djece od prosjačenja\nPotpisani Protokolo za postupanje u slučajevima prosjačenja i drugih oblika eksploatacije djece u TK, daje hodogram postupanja svih nadležnih isntitucija koje su uključene u sistem zaštite djece, ali daje i način na koji nadležne institucije trebaju da postupaju u prvenciji, ali isto tako i u konkretnim slučajevima prosjačenja i eksploatacije djece. Tuzlanski kanton je na ovaj način pozitivan primjer prakse za cijelu Federaciju BiH, jer dosadašnja praksa pokazala je da je njegovom primjenom smanjen ovaj vid ekpsloatacije djece na području TK.\n„Svakako da je ovaj revidirani protokol jedan od vrlo značajnih strateških dokumenata kojim TK pokazuje socijalnu osjetljivost i društevnu odgovornost jednoj od najugroženijih kategorija, a to su djeca u ovom slučaju su djeca koja su žrtve eksploatacije” rekao je Esad Džidić, ministar za rad socijalnu politiku i povratak TK.\n„Veoma je bitno da smo sad i definisali i jednu širu saradnju, da znamo kako na konkretan način djelovati ukoliko nastavno osoblje prepozna kroz djece takve slučajeve. Budući da škole za djecu predstavljaju drugi dom budući da su i sami nastavnici veoma bliski i uključeni u rad sa djecom, veooma je bitno da i oni znaju na koji način djelovati u ovakvim situacijama” istakao je Elvis Baraković, ministar obrazovanja i nauke TK.\nSmanjenju pojave prosjačenja djece i svakog drugog vida eksploatacije, svakako da veliki doprinos mogu dati sami građani, koji su ovom prilikom pozvani na saradnju, kako bi smo zaštiti naše najmlađe sugrađane.\n„Ovo nije represivni klasični oblik djelovanja policije i da ne smatraju da ovim činom, čine nešto što bi na određeni način imalo represivni dio prema ovoj ugroženoj djeci, nego se na ovakav način davanjem informacija i svih drugih saznanja pomaže u dijelu da se ta djeca zaštite” poručio je Midhat Dobrnjić, minsitar unutrašnjih poslova TK\nPotipisivanjem Protokola na Dan ljudskih prava još jednom je pokazana opredijeljenost, ka razvoju sistema i usluga podrške i zaštite prava djece, posebno djece u riziku od prosjačenja i drugih oblika eksploatacije.U svemu ovome jako je bitna saradnja vladinog i nevladinog sektora.\n„Nevladin sektor ima ulogu u prevenciji, ali isto tako i u proaktivnoj identifikaciji potencijalnih žrtava trgovine ljduima i ono što je za nas najvažnije jeste zaštita djece, koja su nažalost, već postale žrtve trgovine ljudima. Nevladin sektor će u okviru tog sistema zaštite, prije svega pružiti uslugu zbrinjavanja djece smještaj djece, koja su žrtve ,ali i ono što je značajano naglasiti je reintegracija djece nakon izlaska iz sigurnih kuća. ” rekla je Mirsada Bajramović, direktorica Udruženja „Zemlja djece“ u BiH\nOvim Protokolom definisano je i osnivanje Lokalnih timova u gradovima i općinama TK, a na inicijativu Udruženja „Zemlja djece“ već ranije je potpisano šest lokalnih Protokola, odnosno šest općina/gradova u našem kantonu je uspostavilo lokalne mehanizme na suzbijanju ove pojave, a što je u skladu sa državnom Strategijom borbe protiv trgovine ljudima. Izrada Protokola za prevenciju i postupanje u slučajevima prosjačenja i drugih vidova eksploatacije djece u TK dio je projekta „Jačanje državnih i lokalnih kapaciteta u borbi trgovine ljudima u BiH“, koji se implementira od strane World Vision BiH, u partnerstvu sa Udruženjem „Zemlja djece u BiH“ i NVO Kali Sara, a uz podršku Državnog sekretarijata Sjedinjenih Američkih Država.


Posjeta Boruta Pahora Srbiji | N1 BA\nVučić sa Pahorom: Slovenija iskren prijatelj Srbije, ostajemo na evropskom putu\n28.01.2019. |13:57 |\nPredsjednik Srbije, Aleksandar Vučić, izjavio je, povodom sumnji slovenačkog ministra vanjskih poslova, Mire Cerara o evropskoj orijentaciji Beograda, da Srbija svakako ostaje na svom evropskom putu, ali i da čuva dobre odnose sa Rusijom. Slovenački predsjednik, Borut Pahor je rekao da Slovenija podržava ambicije Srbije da postane članica Unije.\nVučić je izjavio da je u posljednjih deset godina trgovinska razmena Srbije i Slovenije porasla sa 571 milion na 1,3 milijarde eura, što pokazuje da su odnosi dvije zemlje znatno bolji.\n"Gradimo dobre odnose međusobnog uvažavanja i prijateljstva i verujem da ti odnosi mogu da budu još bolji", rekao je Vučić novinarima nakon sastanka sa slovenačkim predsjednikom, Borutom Pahorom u Beogradu.\nOn je, takođe, podsjetio da je prilikom ranije posjete Pahora Srbiji u privrednoj delegaciji bilo oko 50 ljudi, a da se danas na Poslovnom forumu Srbije i Slovenije očekuje oko 500 ljudi, što pokazuje da raste i broj slovenačkih investicija u Srbiji i obrnuto.\nVučić je rekao da je veoma zahvalan Pahoru na agažovanju u procesu Brdo Brioni, jer to doprinosi stabilizaciji prilika u čitavom regionu.\n"Razgovarali smo o evropskom putu Srbije. Imamo podršku Slovenije i želimo da se taj put ubrza. Ima tu mnogo toga 'kako i zašto', ali ključno pitanje je odnos Beograda i Prištine, i o tome smo pričali. Ja verujem da ćemo imati podršku Slovenije ako dođe do pronalaženje mogućeg rešenja koje će garantovati sigurnu budućnost i mir. Ako dođemo do toga, a sada smo daleko, nakon uvođenja necivilizacijskih taksi na robu iz Srbije", rekao je Vučić.\nOn je izrazio nadu da će glas Slovenije da bude još snažniji u Briselu i naveo da će Srbija učiniti sve da se ojačaju ne samo trgovinske, nego i kulturne i sportske veze dvije zemlje.\n"Hvala na podstreku koju pružate na evropskom putu Srbije. Nadam se da ćemo dodatno motivisati poslovne ljude da se bore za budućnost Srbije i Slovenije", rekao je on.\nPahor: Srbija nije u krizi, ne miješamo se u unutrašnja pitanja\nPahor je izjavio da Slovenija podržava ambicije Srbije da postane članica Evropske unije.\n"Prije 10 godina kada se o Srbiji govorilo u Evropskom savetu, ja sam rekao da ona treba što prije da uđe u Evropsku uniju. Srbija ima našu podršku i bilo mi je važno da od Vučića opet čujem njegov stav i stav države o rješavanju pitanja u pregovorima", rekao je on.\nPahor je dodao da se to odnosi prije svega na dijalog Beograda i Prištine i da "kao prijatelj Srbije podržava dijalog jer on nema alternativu".\n"Ne znam kad i kako će se završiti, to zavisi od dvije strane, ali Slovenija nudi pomoć. O tome ćemo razgovarati na samitu Brdo Brioni u Tirani", rekao je.\nPahor je rekao da između Slovenije i Srbije postoje različiti pogledi na neka pitanja, ali da njegova današnja posjeta ima za cilj učvršćivanje povjerenja i odnosa na svim planovima.\nNa pitanje o korekciji granica kao mogućem rješenju za Kosovo Pahor je rekao da ne isključuje takvu mogućnost ali da takvo eventualno rješenje "ne bi smjelo da donese kolateralnu štetu drugima državama u regionu".\n"Ja to ne bih odbacio, ali bih bio jako oprezan", rekao je Pahor.\nPahor je rekao da ne misli da je zbog protesta koji se održavaju Srbija u političkoj krizi i da ne želi da se miješa u unutrašnja pitanja zemlje.\n"Mi shvatamo neke demokratske procese u Srbiji, ali Slovenija ne želi da se miješa u unutrašnja pitanja. Srbija nije u krizi, nema blokade institucija", rekao je.\nUpitan da li će Srbi u Sloveniji dobiti status manjine Pahor je rekao da će Slovenija "i dalje činiti sve što je u njenoj moći da državljani Slovenije srpske nacionalnosti imaju mogućnost da sačuvaju identitet".\nPahor je ocijenio da su Slovenija i Srbija "uz veliku toleranciju obje strane ali s vizijom uspostavljanja čvrstog prijateljstva, napravile korake koji su doveli do uzorne saradnje i iskrenog prijateljstva".\nOn je rekao i da zemlje regiona same moraju da rješavaju otvorena pitanja.\n"Može biti zamršeno, ali imamo dva puta: da se pouzdamo da će velike sile da urede ta pitanja, a ja mislim da zavisi od nas kako ćemo rješiti bilateralna i multilateralna pitanja. Mi kao odgovorni lideri moramo biti svijesni kakva je naša uloga u pomirenju i rješavanju bilateralnih pitanja", rekao je.\nGovoreći o ekonomskoj saradnji Pahor je naveo da ona "dobro napreduje", da obim trgovinske razmjene raste i da su Srbija i Slovenija, jedna za drugu važni investitori.\nVučić: Trljao sam oči da se uverim da sam dobro pročitao izjavu Cerara\nVučić izjavio je danas, povodom sumnji slovenačkog ministra vanjskih poslova, Mira Cerara o evropskoj orijentaciji Beograda, da Srbija svakako ostaje na svom evropskom putu, ali i da čuva dobre odnose sa Rusijom i da će to nastaviti da radi.\n"Ja tako odgovaram vama iz Evropske unije, isto kao i što kažem (ruskom predsedniku) Vladimiru Putinu i u Americi. Srbija nema dve politike nego jednu, politiku srpskih interesa i srpske stolice. Ali politiku Srbije ne vodi niko sa strane, pa ni Cerar. Ali znam da je on naš prijatelj i da to nije stvarno mislio. To mu se nešto tog jutra dogodilo", rekao je Vučić nakon susreta sa slovenačkim predsjednikom Borutom Pahorom.\nVučić je rekao da nije mogao da vjeruje da je "naš prijatelj" Cerar to pričao oko evropskog puta Srbije i da je morao da "trlja oči" da bi se uvjerio da je dobro pročitao njegovu izjavu.\nCerar je prošle nedjelje rekao da posjlednja dešavanja u Srbiji postavljaju pitanje da li je Beograd još na evropskom putu i da bi Srbija trebalo da se izjasni o svom stavu o evropskoj orijentaciji. On smatra da Beograd treba da razjasni odnose sa Rusijom, nakon nedavne posjete Putina, kao i kada je riječ o protestima opozicije u Beogradu.\nAleksandar Vučić Borut Pahor MIRO CERAR Srbija Slovenija\nVanredna situacija u Beloj Palanci i Aleksincu zbog povećanog broja oboljelih 31.07.2020.\nCurbrigen Kmi kmik\nSlovenija iskren prijatelj Srbije, a mi kao i uvek prema komšijama neiskreni.\nTaj isti pahor je lani rekao da će raditi na priznavanju tzv kosova 🤦♀\nKo napade Sloveniju vucicu 91 godine,hoces li da kazes.


Niška televizija » Uspešno završen probni let aviona „Er Srbije“\nUspešno završen probni let aviona „Er Srbije“\nObjavljeno 23.10.2013. 16:19\nTagovi: Beograd - Nis, er srbija, promotivni let\nUspešno je održan prvi promotivni let do Niša nove aviokompanije Er Srbija i to na relaciji Niš – Beograd – Niš, ali bez sletanja na aerodrom „Konstantin Veliki“.\nProbni let je završen, a pratili su ga avioni Vojske Srbije. Avion je iz Beograda poleteo nešto pre 12 časova, a vratio se na beogradski aerodrom oko 13.10. sati. Inspektori Direktorata civilnog vazduhoplovstva nadgledli su sve elemente tokom leta i ukoliko sve bude u redu avion će dobiti dozvolu za redovne letove u Srbiji.\nPrvi avion „Er Srbije“, „erbas A319″ sleteo je 19. oktobra na beogradski aerodrom Nikola Tesla. U njegovoj pratnji bila su dva vojna aviona MiG 29. Avion novoosnovane kompanije „Er Srbija“ doleteo je iz Diseldorfa gde je ofarban.\nPodsetimo, „Er Srbija“ počeće zvanično da posluje 26. oktobra, za kada je zakazan prvi promotivni let na relaciji Beograd-Abu Dabi.\nObjavljeno 27.10.2013. 16:12\nEr Srbija sledeće godine regionalni lider\nObjavljeno 05.08.2013. 10:09\nNaravno, mi Nislije smo navikli da nam na aerodrom ne slecu avioni, vec da ih gledamo samo dok nas preletaju.


Press Online :: Džet set :: LUNA JE SINOĆ HISTERISALA ZBOG MARKA, a jutro nakon drame isplivao dokaz koji otkriva da ON NJU JOŠ UVEK VOLI!\nLUNA JE SINOĆ HISTERISALA ZBOG MARKA, a jutro nakon drame isplivao dokaz koji otkriva da ON NJU JOŠ UVEK VOLI!\nVeliki šef ovoga jutra probudio je ukućane rijaliti programa "Zadruga 2", aktuelnim disko hitovima, dok su zadrugari lagano ustajali i započinjali novi dan pred kamerama najgledanijeg TV formata u ovom delu Evrope.\nTokom noći Luna Đogani doživela je nervni slom, zbog svog bivšeg dečka Marka Miljkovića i cimerke iz Bele kuće Maje Marinković. Luna još uvek nije raskrstila sa emocijama koje ima prema Marku, zbog čega joj je to veoma teško palo, pa je urlala po pabu. Međutim, izgleda da emocije još uvek gaji i Marko.\nU jednom momentu dok su se zadrugari budili, u krupnom kadru našle su se tri fotografije koje stoje iznad Markovog kreveta, a na kojoj su Luna i on srećni i zaljubljeni. Zanimljivo je i to da Miljković ove fotografije nakon raskida još uvek nije skinuo sa zida, a da li će, ostaje nam da vidimo.


Mala velika knjiga i sve njene priče - TONS\nHomepage Blog Mala velika knjiga i sve njene priče\nKnjižara Mala velika knjiga se nalazi u holu Pozorišta mladih, a o tome obaveštava tabla na kojoj je nacrtan plavo-beli brod kako putuje po nepoznatim i poznatim svetovima. Ko poznaje gospodina Radmila Mulića, prvog admirala ove galaksije knjiga, zna da se radi o hodajućem kulturnom centru grada. Ne samo da sa ljubavlju i znanjem gomila čitave univerzume knjiga, već ume da materijalizuje unikatne ideje u vezi sa kulturom i tadicijom koje nadilaze duh ovog grada. Njegova Izložba o kafi koja je umesto u centru grada postavljena u Futogu, a kasnije u Beogradu na Kalemegdanu, je samo jedna od izuzetnih priča za sve nas. To je bila priča o putovanjima, trgovini, potrebi da se zastane i uživa, ali i o ratovima, migracijama, mešanju kultura, ili kako je kafa na leđima kamila, preko Futoga došla u Evropu. Sve eksponate kao i istraživanje u vezi sa istorijom kafe i načinima za njeno spravljanje skupio je i uradio gospodin Mulić.\nZahvaljujući gospodinu Muliću Mala velika knjiga poseduje fototipsko izdanje Miroslavljevog jevanđelja, najstarijeg i najznačajnijeg spomenika srpske kulture upisanog u „Pamćenje sveta“ – UNESKO-vu listu svetske baštine. Svi su pozvani da pogledaju, prelistaju fototipsko izdanje knjige koja predstavlja najznačajniji ćirilski spomenik kulture napisan i ukrašen 1180. za humskog kneza Miroslava, starijeg brata Stefana Nemanje. Ova bogoslužbena knjiga sadrži 296 kolorisanih minijatura ukrašenih zlatom.\nKnjižara Mala velika knjiga je mesto za budućnost u koje vredi doći.


I danas reagovanja na blokade puteva - Izazov\nI danas reagovanja na blokade puteva\nRadio-televizija Srbije 12. juna 2018. 20:35\n"Danas su predstavnici tajkunko-lopovskog kartela Đilas, Mišković, Šolak, Obradović, Jeremić, Janković i drugi očigledno nezadovoljni jer u Srbiji nisu uspeli iako su se dobro potrudili da izazovu nerede i masovno nasilje", rekao je Orlić novinarima u skupštini.\nKako je dodao, oni su se danas ponovo potrudili da ponove "svoje banalne i drske laži" i da optuže SNS i Vučića.\n"Oglasili su se saopštenjima iz svojih brloga, a oglasili su se i ovde u holu Narodne skupštine. Negde iz jazbine u koju se duboko sakrio, očigledno u teškom strahu zbog međunarodne kriminalne afere u koju je umešan, poslao je ovde svog portaparola da optuži državu za nasilje", rekao je Orlić.\n"Nisu prošli onako kako su se svi zajedno nadali", rekao je Orlić i dodao da je država reagovala u skladu sa zakonom i pokušala da zaštiti normalne i pristojne građane koji su se usudili da pitaje one koji protestuju zašto to rade.\nUkazao je da takvog odnosa prema pojedincima nije bilo od slučaja ubistva Ranka Panića u Srbiji.\nI Srpska narodna partija najoštrije osuđuje blokade puteva i saobraćajnica, koje se ovih dana događaju u Srbiji, od kojih, kako ocenjuju, korist mogu da imaju samo oni unutar i van Srbije kojima je potrebna nestabilna i slaba Srbija da bi ostvarili svoje političke interese.\nU jednoj demokratskoj i pravnoj državi, sa institucijama koje funkcionišu, neprihvatljivo je da se bilo kakve razlike u mišljenjima ostvaruju tako što se većini stanovništva uskraćuju osnovne slobode, kao što je u ovom slučaju sloboda kretanja, navodi SNP u saopštenju.\n"Posebno je za svaku osudu primena nasilja, kao što je juče bio slučaj, kada je nedužan čovek brutalno fizički napadnut samo zato što je mirno izrazio protest protiv blokiranja ulica. Pozivamo građane Republike Srbije da ostanu mirni i ne odgovaraju na provokacije čiji je cilj upravo izazivanje incidenata", navodi se u saopštenju.\nNebrojeno puta Vlada Srbije pokazala je, ističu u toj stranci, otvorenost za dijalog i za uvažavanje argumenata, i iz tog razloga jedini način da se ovo pitanje raspravi je razgovor sa nadležnim institucijama.\nNasuprot tome Nova Srbija podržava proteste protiv povećanja cene goriva i u današnjem saopštenju ocenjuje da su ih spontano pokrenuli nezadovoljni građani.\nTa stranka iznosi tvrdnju da "niko više ne veruje u bajke aktuelne vlasti. Ljudi vide kako žive i jasno im je da su povećanja penzija i plata u javnom sektoru samo obmanjivanje", kaže se u saopštenju.\nPovećnje plate prati istovremeno "povećanje akcize – na gorivo, na struju", kaže Nova Srbija.\nNaglašava se da "povećanje cene goriva utiče na povećanje svih ostalih cena.\nMUP: Vatrogasci spasili bračni par čiji je stan goreo na Novom…\nĐurić: Sa predstavnicima Srba ozbiljan razgovor o kontramerama na…\nStefanović: Prema silovateljima i ubicama dece Srbija nikada neće…\nStefanović poručio maturantima da se ponašaju odgovorno na maturskoj…


Džaferović: Nijedan stav koji je Dodik iznio u Rusiji nije usaglašen u Predsjedništvu\nNaslovnica Bosna i Hercegovina Džaferović: Nijedan stav koji je Dodik iznio u Rusiji nije usaglašen u...\nČlan Predsjedništva BiH Šefik Džaferović reagirao je saopćenjem za javnost nakon posjete predsjedavajućeg Predsjedništva BiH Milorada Dodika Rusiji, kazavši da stavovi koje je iznio nisu usaglašeni.\nNijedan stav koji je iznio ili dogovor koji je tokom posjete Ruskoj Federaciji postigao predsjedavajući Predsjedništva BiH Milorad Dodik nije usaglašen u Predsjedništvu BiH, te samim tim ne predstavlja ni zvaničan stav naše zemlje. Eventualno postignuti dogovor u Rusiji o ‘gasifikaciji Republike Srpske’ ne može imati nikakve pravne posljedice za Bosnu i Hercegovinu ili bilo koga u Bosni i Hercegovini, te može predstavljati samo kršenje Dejtonskog sporazuma, odnosno Ustava BiH”, ističe Džaferović.\nDodaje da niko u Bosni i Hercegovini nema niti bi trebao imati bilo šta protiv povezivanja naše zemlje na međunarodne plinske tokove.\n“Međutim, pitanje plina i povezivanja na međunarodne tokove u isključivoj je nadležnosti države BiH. Zato je potrebno donijeti zakon na državnom nivou i formirati neovisnog državnog operatera kakav je Eletroprijenos za električnu energiju. Pozivam Dodika i sve druge političke aktere u BiH da to uradimo što prije i time omogućimo stabilno snabdjevanje BiH plinom”, navodi se u saopćenju.\nPosteni srbin 9. lipnja 2019. At 17:54\nNista se ti Dzaferovicu ne brini,\nOd Turskog toka nece biti nista kao sto nije bilo ni od juznog..Ruske rezerve plina su puno manje nego sto ih Rusi prikazuju, isuvise daleko po Sibiru ili su vec prodate Kinezima…Putin prodaje sve vise Ruske zemlje rudnika, suma, izvora nafte, itd Kinezima da bi nahranio gladne Ruse i ako se ovako nastavi vec za 30 godina Kina ce biti sve do Urala. Rusi plasiraju lazi o gasovodima samo zato da bi opravdali agresiju na Ukrajinu i da bi sprijecili izgradnju gasovoda iz Irana ili Katara..Jeftini Iranski ili Arapski gas bi unistio rusku ekonomiju…\nGenociidni entitet rs i Duduka smijesno je i pominjati… Oni imaju gasa samo kad im Duduk pr/dne..tzv rs ima najnize penzije u EVROPI-zaduzeni su do guse i nemaju ni hljeba da jedu a kamo li za neke investicije..Nista bolja nije ni Balkanska SAKA JADA tzv srbija


SAD – Rusija: Bajden shvatio da je “đavo odnio šalu” i zatražio razgovore – Televizija srpske dijaspore\nSAD – Rusija: Bajden shvatio da je “đavo odnio šalu” i zatražio razgovore\nOd TSD Redakcija\t Poslednja izmena 15.04.2021\nSAD su postale svjesne da Rusija nije ustuknula pred novim pritiscima sa Zapada, već je počela potpuno da mijenja svoju dosadašnju politiku pružene ruke i okrenula se svojim interesima u Ukrajini, Siriji i partnerstvu sa Kinom, navodi “Geopolitika”.\nZato je i došlo do telefonskog razgovora na relaciji Džozef Bajden – Vladimir Putin, a Bajden je predložio i sastanak na bilateralnom nivou u neutralnoj zemlji.\nBajdenova administacija je uvidjela da je Moskva, paralelno sa jačanjem antiruske retorike, koja je dostigla vrhunac u Bajdenovoj izjavi da je ruski predsjednik “ubica”, potpuno “okrenula ploču”, uz poruku da je vrijeme besplodnih razgovora prošlo i da Rusija od sada razgovara isključivo sa pozicije zaštite svojih nacionalnih interesa.\nUslijedili su odlučni potezi – suzbijen je pokušaj unutrašnje destabilizacije, pokretanjem masovnih protesta širom zemlje na poziv ruskog opozicionara Alekseja Navaljnog, nakon što se vratio iz Njemačke.\nRusija je intenzivirala samostalne vazdušne napade u Siriji na terorističke i opozicione jedinice koje se bore protiv Vlade Bašara al Asada, jasno potvrđujući svoju nedvosmislenu podšku Asadovom ostanku na vlasti.\nNa nedavno pokrenutu opasnu krizu na istoku Ukrajine, Moskva je odgovorila kao nikad do sada – pokretima vojnih snaga uz granicu sa tom zemljom, kao i otvorenim izjavama njenog državnog vrha, uključujući i Putina, da Ukrajina neće opstati kao država, ako silom pokuša da riješi problem u Donbasu.\nTakođe, Moskva je otvoreno poručila svima da će ruska vojska u tom slučaju intervenisati.\nRusija je nedavno poručila SAD, da američki brodovi ne prilaze previše Krimu, jer bi moglo doći do incidenta.\nKad je postalo jasno da se Putin nije uplašio u predizbornoj kampanji najavljivanog i nakon inauguracije pokrenutog ratobornog političkog Bajdenovog stava prema Rusiji, te da je već bacio nove “rukavice izazova” Vašingtonu, potvrđena je teza da agresivna američka spoljna politika ne može ići u nedogled, zaključuje “Geopolitika”.\nđavo odneo šaluDžozef Bajdenrazgovorerusijasadshvatiozatražio\nMilan Lučić – Srbin sa 1 000 mečeva u NHL ligi\nDrugi svjetski rat – sjećanje: 77 godina od savezničkog bombardovanja Beograda na Vaskrs\nSIMENS SE POTPUNO POVLAČI IZ RUSIJE\nKAKO BEZ RUSKE NAFTE?\nINFLACIJA U SAD NEZNATNO USPORILA


Energyobserver - HRVATSKA / FOND ZA OKOLIŠ NAJAVIO NASTAVAK PODSTICAJA NAKON PAUZE ZBOG COVID-19 / HRVATSKA /AUTOR: BALKAN GREEN ENERGY NEWS\nNajavljujući nastavak redovnih aktivnosti u junu, direktor fonda Siniša Kukić rekao je da se do kraja godine planira dodeljivanje više od 79.3 miliona evra bespovratnih sredstava, navodi se u saopštenju.\nNovi pozivi uglavnom za podršku energetskoj efikasnosti\nNovi nacionalni javni pozivi za dodelu bespovratnih sredstava uglavnom se odnose na programe energetske efikasnosti, rekao je Kukić. Očekuje se nastavak sufinansiranja energetske obnove porodičnih kuća, a procenat sufinansiranja će za sve građane biti 60%, dok će ranjivim grupama građana obnova biti finansirana u potpunosti.\nPosebni javni pozivi biće objavljeni za korišćenje obnovljivih izvora energije (OIE) u domaćinstvima i javnim ustanovama, ali i za porodična poljoprivredna gazdinstva, rekao je Kukić.\nNastavlja se i subvencionisanje kupovine električnih vozila\nKrajem juna i u prvoj polovini jula, fond nastavlja i sa subvencijama za kupovinu električnih vozila, u visini od 9.250 evra po vozilu. Za to je obezbeđeno 2.9 miliona evra za građane i isto toliko za pravna lica, dok će dodatnih 1.3 miliona biti uloženo u sufinansiranje punjača za električna vozila.\nKako bi se podsticao dalji razvoj održive mobilnosti, u septembru bi trebalo da bude raspisan i javni poziv za subvencije za kupovinu energetski efikasnih vozila vozila na alternativna goriva za gradski prevoz, vredan 13.2 miliona evra, kao i poziv za podršku projektima integrisanog i inteligentnog saobraćaja i razvoja infrastrukture za alternativna goriva, u vrednosti od četiri miliona evra.\nU oblasti upravljanja otpadom, na ostrvima će biti sufinansiran prevoz otpada na kopno, a fond nastavlja i sa nabavkom više od milion kontejnera za odvojeno sakupljanje otpada za hrvatske gradove i opštine.


Novalić: "FBiH definitivno ne može smanjiti administraciju” - Istinomjer\nGostujući u emisiji TVSA “Polis”, premijer Federacije BiH Fadil Novalić istakao je kako “Federacija definitivno ne može smanjiti administraciju”, no samo šest mjeseci ranije Novalić je najavljivao “radikalne rezove u administraciji i cijelom javnom sektoru”.\nGovoreći o posljedicama pandemije novog koronavirusa, premijer Federacije BiH Fadil Novalić je, u aprilu 2020. godine, istakao je da “teret krize neće ići preko leđa penzionera, te korisnika invalidnina i drugih najugroženijih kategorija” zbog čega će se Vlada FBiH na čijem je čelu “napraviti radikalne rezove u administraciji i cijelom javnom sektoru”.\nS obzirom da se u nekim krugovima pojavljuju razne ideje, želim da budem prilično jasan po ovom pitanju. Nedopustivo je da iko traži smanjenje penzija i invalidnina kako bi se uštedio novac i preusmjerio drugdje. Vlada će napraviti radikalne rezove u administraciji i cijelom javnom sektoru, javnoj potrošnji, finansiranju političkih stranaka, zadužit ćemo se – i sav taj novac usmjeravamo prema ekonomiji.\nFadil Novalić, 7. april 2020.\nŠest mjeseci kasnije, gostujući u emisiji TVSA “Polis” Novalić je na pitanje voditeljice o smanjenju javne administracije odgvorio da “administraciju Federacija definitivno ne može smanjiti”.\nAdministraciju javnu Federacija definitivno smanjiti ne može. Na njenom je nivou, od 127 hiljada, 6700. Znači mi smo smanjiti sa 7300, moja vlada, na 6700. Dalje je problem na kantonima i općinama. Tamo je poraslo za 5-6 hiljada u ovom mandatu.\nFadil Novalić, 1. oktobar 2020.\nPodsjećamo, Novalićevo obećanje da će rebalansom federalnog Budžeta za 2020. godinu biti smanjene plate na nivou Federacije BiH, nije ispunjeno, o čemu je Istinomjer pisao u aprilu 2020. godine.\nNekoliko mjeseci kasnije, u avgustu 2020. godine, na pitanje hoće li doći do “rezova” u državnom sektoru i smanjenja plata, s obzirom na glomaznu administraciju, Novalić je odgovorio:\nFadil Novalić, 5. avgust 2020.\nIstinomjer se ovom temom detaljnije bavio u analizi “Je li realno očekivati smanjenje plata u administraciji?”.\nTemom smanjenja troškova za plaće i pada broja zaposlenih u administraciji Federacije BiH Istinomjer se bavio i 2017. godine kada se ukupan broj zaposlenih u ovoj kategoriji popeo na 7.360 i premašio čak i broj od 7.157 zaposlenih u 2011. godini. Podatak o broju zaposlenih i visini budžetskih rashoda za plaće i naknade u 2016. godini dostupan je u dokumentu koji je izradila Agencija za državnu službu (ADS) FBiH, “Sistem državne službe u Federaciji BiH: Izazovi i perspektive”. Prema ovom dokumentu, zajedno sa brojem zaposlenih, proporcionalno su porasli i troškovi njihovih plaća i naknada, u približno identičnom omjeru (blizu 7%).\nUvidom u sekciju zvanične web stranice ADS FBiH, pod nazivom “Stanje kadrova u državnoj službi“, odnosno u objavljeni “Zbirni pregled starosne strukture uposlenih u organima državne službe u FBIH”, prema stanju u Registru državnih službenika od 7. februara 2020. godine, Istinomjer je utvrdio da je u tom trenutku ukupan broj zaposlenih u organima državne službe FBiH bio 7.786. Izvor: ADS FBiH, Zbirni pregled starosne strukture uposlenih u organima državne službe u FBIH, 8. februar 2020.\nS obzirom na činjenicu da je premijer FBiH, Fadil Novalić u razmaku od nekoliko mjeseci iznosio potpuno različita mišljenja u pogledu rezova u administraciji i javnom sektoru, Istinomjer njegov stav ocjenjuje nedosljednim.


Politika širenja spada među priorite slovačkog predsedavanja Savetu EU, kao što je navedeno u nedavno objavljenom programu.\n- Radimo na jačanju verodostojnosti ove politike kroz održavanje zamaha u procesu pristupanja - naglasio je on.\nPREDAJA ŠTAFETE Slovačka od danas predsedava Savetom EU\nRAMPA OSTAJE Srbija bez otvorenih poglavlja 23 i 24\nSkoček je kazao da je Holandija tokom predsedavanja EU preduzela sve napore sa ciljem postizanja konsenzusa medju 28 članica Unije o otvaranju poglavlja 23 i 24 sa Srbijom, a da je Slovačka nasledila veoma dobru osnovu za zaključenje tog procesa.\n- Mi smo odmah počeli sa nastavkom rada u pravcu prevazilaženje odstupanja u stavovima. Ohrabreni smo pozitivnim stavom svih strana i nadamo se da će ovaj proces moći uspešno biti završen, kako bi Srbija mogla nastaviti rad na najvažnijim kriterijumima celog procesa pregovora - naglasio je on.


PORTAL KRUG - Značaj povezivanja za Srbiju i Zapadni Balkan\nZnačaj povezivanja za Srbiju i Zapadni Balkan\nPrevious Article Film o ljubavi za reku bez koje bi život utihnuo\nNext Article Zaštita prirode tako da u njenom središtu bude čovek (VIDEO)\nSaznajte na debati kakve koristi od Ekonomskog i investicionog plana za Zapadni Balkan može da ima Kraljevo – važno železničko i putno čvorište u Regionalnoj strategiji za železnički saobraćaj na Zapadnom Balkanu?\nEvropski pokret u Srbiji, EU u Srbiji i Evropski pokret u Srbiji – Kraljevo u saradnji sa Delegacijom EU u Srbiji, organizuju treću onlajn debatu u serijalu Evropski razgovori 2.0, pod nazivom Agenda povezivanja za Zapadni Balkan - Značaj za Srbiju.\nNa debati će se govoriti o tome kakva je očekivana korist od upravo objavljenog Ekonomskog i investicionog plana za Zapadni Balkan. Učesnici će razmotriti i kako o tome bolje informisati građane u regionima i gradovima Srbije, kao što je Kraljevo – važno železničko i putno čvorište Regionalnoj strategiji za železnički saobraćaj na Zapadnom Balkanu?\nZvonko Tufegdžić, direktor, Regionalna privredna komora za Moravički i Raški administrativni okrug\nRegistrujte se putem linka👉 OVOM LINKU kako biste dobili lični link za učešće, kao i detaljna uputstva.\nZoom I Fejsbuk\nRadni jezik biće srpski, a debata će biti prenošena uživo i pitanja učesnika će se prikupljati na Facebooku\n11:00 – 12:00 - debata\n12:00 – 12:30 - pitanja i odgovori


Opština Smederevska Palanka: Osmaci radili testove iz srpskog (maternjeg) jezika od 9 do 11 sati\nU svim školama palanačke opštine đaci su završili polaganje testa iz srpskog jezika, ostaje još test iz matematike i kombinovani test.\nUčenici osmog razreda osnovnih škola palanačke opštine polagali su danas u svojim školama testove iz srpskog, odnosno maternjeg jezika u okviru završnog ispita.\nIpak, u OŠ Vuk Karadžić nešto je drugačija situacija, u hali ove obrazovne ustanove završni ispit polagali su i učenici OŠ "Heroj Radmila Šišković", kao i polaznici Druge šanse. Razlog je renoviranje sale u OŠ HRŠ.\nProcedura predviđa da se nakon izrade testova oni odnose u OŠ "Olga Milošević" koja je ove godine Centar za pregledanje testova završnog ispita za našu opštinu. Testovi su i dopremljeni u tu školu, a Komisije sastavljene od profesora srpskog jezika pregledaju i boduju učinak đaka na testu iz srpskog jezika.\nNakon izrade testa iz srpskog, odnosno maternjeg jezika, sledi polaganje testa iz matematike i kombinovanog testa iz biologije, geografije, istorije, hemije i fizike. U našoj opštini oko 500 osmaka polaže završni ispit, a o njihovom uspehu znaće se više kada budu objavljeni preliminarni rezultati, ali i konačni, 24. juna.


Novogodišnja ucena Brisela: EU traži od Srbije manje konzumiranje ruske salate - Sputnjik Srbija\n22:38 27 Februar 2021\nNovogodišnja ucena Brisela: EU traži od Srbije manje konzumiranje ruske salate\n19:39 02.01.2018 (osveženo 19:51 02.01.2018) Preuzmite kraći link\nEvropska unija zatražila je od Srbije da smanji konzumiranje ruske salate na godišnjem nivou, a posebno tokom novogodišnjih praznika.\nOvu nesvakidašnju vest prenosi, ko drugi do satirični portal Njuz net.\nPoznati „njuzovci“ pozivaju se na dokument koji je iz Brisela stigao u Beograd, a u koji su imali uvid.\nKako se navodi u dokumentu, smanjenje konzumiranja ruske salate postaće uslov na putu Srbije ka EU i razmatraće se u okviru poglavlja 31 koje ima naziv „Spoljna, bezbednosna i odbrambena politika“.\n„EU izražava zabrinutost zbog uticaj i okrenutosti građana Srbije ka ruskoj salati, što je u suprotnosti sa spoljnom politikom koju EU ima prema Rusiji. Udeo konzumiranja drugih salata, poput francuske, nemačke ili mađarske, jeste na nivou statističke greške, što otvara pitanje iskrenosti Srbije na putu evrointegracija“, stoji u obrazloženju.\n© CC BY 2.0 / Flickr / nicodemo.valerio\nSrbija u dilemi: Konzumacija „neutralnih salata“ ili „i EU i ruska salata“\nKada Srbija već nije htela da uvede sankcije Rusije, EU zahteva da makar uvede sankcije ruskoj salati, navode iz Brisela, piše „Njuz net„“.\nU Vladi Srbije za sada ne žele da komentarišu novi zahtev iz Brisela, ali kako ovaj portal nezvanično saznaje, već se radi na strategiji.\n„Dve opcije su u igri. Prva, da Srbija vodi politiku konzumiranja neutralnih salata, druga, da se vodi politika ’I EU i ruska salata“, kratko objašnjava izvor „Njuza“ i navodi da za sada u Vladi ne razmatraju da rusku salatu stave u preambulu Ustava.\nruska salata, EU, Brisel, Srbija


Sledeći rat će biti mnogo drugačiji: Pentagon upozorio neprijatelje - Sputnjik Srbija\n18:41 01.05.2021 Preuzmite kraći link\nOstin je pozvao da se radi na razvoju tehnologije i boljem globalnom vojnom povezivanju kako bi se "brže odlučivalo i brže delovalo".\n"Naša borba u sledećem velikom ratu biće mnogo drugačija od prethodnih", rekao je Ostin u Pacifičkoj komandi SAD na Havajima.\nNije, međutim, konkretno govorio o rivalima poput Kine ili Rusije, niti je nagovestio o kojem bi sukobu moglo biti reči.\n"Ne možemo da predvidimo šta će biti u budućnosti. Zato moramo da napravimo pravu kombinaciju tehnologije, operativnosti i sposobnosti i da se povežemo tako da svaki naš neprijatelj dobro razmisli pre nego što uradi nešto".\nAmerički odgovor može biti indirektan, kaže Ostin i opisuje scenario po kojem bi se sajber ratovanjem moglo odgovoriti na pomorski incident udaljen hiljdama kilometara.\nObraćanje šefa Pentagona se poklopilo sa početkom povlačenja američke vojske iz Avganistana, po odluci predsednika Džoa Bajdena.\nKritičari kažu da povlačenje SAD iz Avganistana neće okončati interni sukob, niti umanjiti pretnju od terorizma.\nPentagon: Rusija i Kina će značajno raširiti nuklearne arsenale u narednoj deceniji\nvojska, rat, Pentagon


Galenika Fitofarmacija A.D. - Sistemi menadžmenta\nPreuzmite sertifikat u formatu.\nFunkciju kontrole kvaliteta obavlja Laboratorija za fizičko-hemijska ispitivanja, koja je od 2008. godine akreditovana u skladu sa zahtevima standarda ISO/IEC 17025:2006, od strane Akreditacionog tela Srbije.\nRad na projektu je podrazumevao sastanke i radionice po različitim temama sa inostranim i domaćim konsultantima. U sklopu projekta, u martu je organizovana studijska poseta Austriji, gde smo imali priliku da vidimo EMAS na delu u različitim tipovima organizacija, što je potvrdilo širinu koju nose zahtevi ove uredbe.\nVerifikacija i upis u EMAS registar se obavlja u saradnji sa inostranim verifikatorom i nadležnim telom za registraciju. Pored toga, značajna je i uloga našeg ministarstva nadležnog za zaštitu životne sredine, koja će biti i formalno ozvaničena kroz izmene i dopune Zakona o zaštiti životne sredine u toku 2015. godine.\nGalenika Fitofarmacija a.d. je unapredila postojeći sistem upravljanja zaštitom životne sredine, pre svega kroz identifikaciju indirektnih aspekata, definisanje indikatora ekoloških performansi, kao i konkretna poboljšanja u domenu energetske efikasnosti.\nZaposleni predstavljaju najvažniji kapital kompanije, pa su tako zaštita zdravlja i bezbednost na radu izuzetno važan segment odgovornog poslovanja. S obzirom na dosadašnje aktivnosti oko uvođenja standarda (ISO 9001, ISO 14001 i ISO/IEC 17025), kao i na profil kompanije, logičan sled je uvođenje sistema menadžmenta zaštitom zdravlja i bezbednošću na radu, u skladu sa zahtevima standarda OHSAS 18001.\nSistem menadžmenta zaštitom zdravlja i bezbednošću na radu je sertifikovan u januaru 2014. godine od strane sertifikacione kuće SGS Beograd. Ovaj sistem se zasniva na identifikaciji rizika vezanih za zdravlje i bezbednost na radu, kao i sprovođenje mera za eliminisanje ili smanjenje rizika za zaposlene i druge zainteresovane strane koje mogu biti izložene navedenim rizicima.\nPolitika zaštite zdravlja i bezbednosti na radu je usvojena i izražava opredeljenost najvišeg rukovodstva da unapredi OHS (Occupational Health and Safety) performanse i to kroz: ispunjenje zahteva standarda OHSAS 18001, usaglašenost sa zakonskom regulativom, obuke i posvećenost prevenciji povreda na radu i profesionalnih oboljenja.


U Saobraćajnoj Nesreći Kod Srebrenika Teško Povrijeđena Jedna Osoba\nTeška saobraćajna nesreća dogodila se juče u posljepodnevnim satima kod Srebrenika, u sudaru traktora i BMW-a teško povrijeđena jedna osoba.\nIz MUP-a TK su istakli da se saobraćajna nesreća dogodila oko oko 18.20 sati, na lokalnom putu u mjestu Lisovići, grad Srebrenik.\n”Saobraćajna nezgoda u kojoj su učestvovali H.Z., rođen 1974.godine iz Lisovića, grad Srebrenik koji je upravljao traktorom “IMT 542” i M.J., rođen 2003.godine iz Tinje, grad Srebrenik koji je upravljao pmv. “BMW”. U ovoj saobraćajnoj nezgodi H.Z. je zadobio teške tjelesne povrede, konstatovane od strane ljekara UKC-a Tuzla gdje je zadržan na daljem liječenju, dok je M.J. zadobio povrede o čijem stepenu se ljekari nisu izjasnili”, saopćili su iz MUP-a TK.\nPotrebne mjere i radnje poduzeli su policijski službenici OKP PU Srebrenik.


Prva Srpska Televizija :: Sport :: Slavko Gak: Maraton ne organizuje Beograd, ali ćemo pomoći\n07. 02. 2017. 09:22 >> 09:33\nSlavko Gak: Maraton ne organizuje Beograd, ali ćemo pomoći\nGradski sekretar za sport i omladinu Slavko Gak izjavio je, povodom različitih informacija u vezi sa statusom Bg maratona, da ga ne organizuje Grad Beograd.\nOn je u saopštenju podsetio da "Beogradski maraton" od 1987. godine organizuje istoimeno privatno preduzeće, zatraživši od čelnika tog preduzeća da podnesu zvaničan izveštaj, s obzirom da u svom nazivu koriste ime grada Beograda.\nKako je objasnio, ne može da se dozvoli da se ime grada stavlja u kontekst u kome se spominju neisplaćene finansijske obaveze.\nGak navodi da Grad Beograd ima razumevanja za situaciju u kojoj su se našli organizatori maratona, s obzirom na to da si im 2013. godine po "političkom nalogu ukinuti sponzorski ugovori, od kada i datiraju dugovi preduzeća".\nPonovio je da Grad Beograd ne organizuje Beogradski maraton, niti utiče na poslovanje tog preduzeća.\n"S obzirom na to koliki značaj koji ova manifestacija ima za grad Beograd, pokušaćemo, u skladu sa svojim mogućnostima, da pomognemo ovom preduzeću da prevaziđe probleme", istakao je Gak.\nPortparol Evropske atletike (EA) Džejms Maligen potvrdio je da je "Running for all" sertfikat za Beogradski maraton zbog dugovanja suspendovan do daljeg.\nIz preduzeća Beogradski maraton poručili su da uz potpunu saglasnost i po dogovoru sa Evropskom atletikom, rešavaju postojeće probleme, te da samo održavanje događaja nije dovedeno u pitanje.\nNajavili su da će ovogodišnji jubilarni 30. maraton biti održan 22. aprila 2017. i da će biti "najbolji i najmasovniji u svojoj dugogodišnjoj istoriji". Kako se navodi, dosad je prijavljeno 4.500 učesnika maratonske i polumaratonske trke iz 58 zemalja sveta sa svih kontinenata, a organizatori očekuju 8.000 učesnika.\nbeogradski maraton maraton slavko gak


Okean kao kuler: Majkrosoft potopio 864 servera u Atlantik - Nedeljnik\nOkean kao kuler: Majkrosoft potopio 864 servera u Atlantik\nCentar će u Atlantiku ostati sledećih pet godina, a pokreću ga podvodni kabl i obnovljiva energija s obližnjih ostrva Orkni\nMajkrosoft je u potrazi za efikasnijim hlađenjem svojih servera proizveo podvodni centar za obradu podataka koji je potopio u Atlantski okean, pored škotske obale.\nNaime, serveri za podatke poznati su po ogromnoj količini toplote koju proizvode svojim energetski zahtevnim radom, zbog čega ih internet provajderi često smeštaju u hladnije zemlje kako bi uštedeli na računima za hlađenje.\nMajkrosoft se sada dosetio novoj, revolucionarnoj metodi hlađenja pod vodom, s kojom eksperimentiše poslednjih pet godina. Prethodno je potopio centar za podatke pored obale Kalifornije na pet meseci u 2015.\nNovi centar za podatke koji je smešten na dnu Atlantskog okeana pored škotske obale sadrži čak 864 servera na kojima je dostupno 27,6 petabajta memorije. To je, kako piše tehnološki portal The Verge, dovoljno za pohranjivanje oko pet miliona filmova, a centar ima komputacionu snagu nekoliko hiljada vrhunskih PC-eva.\nCentar će u Atlantiku ostati sledećih pet godina, a pokreću ga podvodni kabl i obnovljiva energija s obližnjih ostrva Orkni, prenosi Index.\nProjekat je nazvan Natick, a Majkrosoft se nada da će kroz eksperiment dobiti korisne informacije o njegovom dizajnu i operativnim troškovima kako bi saznao može li ovaj tip centra za podatke ući u široku primenu u ostatku sveta.\nTaj isti Microsoft nam soli pamet o globalnom zagrevanju vazduha dok oni zagrevaju okeane.


Slovenačka vlada odlučila je da ublaži neka ograničenja u utorak, ali samo na kratak vremenski period. Nove mere primenjivaće se do 23.\nPremijer Janez Janša najavio na Tviteru u nedelju da će neke službe nastaviti sa radom širom zemlje, a neke će biti ograničene na četiri regiona sa najboljom epidemiološkom situacijom.\nNa celoj teritoriji zemlje javni prevoz će se ponovo pokrenuti na ograničen način – do polovine kapaciteta. Frizerskim salonima, cvećarama, auto-praonicama i hemijskom čišćenju biće dozvoljeno ponovno otvaranje.\nU četiri regiona sa najboljom epidemiološkom situacijom – Centralna Slovenija, Goriška, primorska Obalno-Kraška oblast i Gorenjska – biće otvorene prodavnice obuće, odeće i sportske opreme, kao i saloni automobila. Takođe, u ova četiri regiona pojedinci koji koriste nacionalnu aplikaciju za obaveštavanje o #OstaniZdrav moći će da se kreću između opština dok to drugima i dalje neće biti dopušteno.\nJanša je rekao da vlada prati kapacitet zdravstvenog sistema i 7-dnevni prosek novih infekcija po statističkim regionima.\n“Zbog toga bi moglo da dođe do promena u pojedinačnim regionima”, naveo je on na Tviteru, dodavši da bi promene mogle da idu na bilo koju stranu.\nVlada u četvrtak planira da analizira najnovije statističke podatke i utvrdi režim ograničenja tokom božićnih i novogodišnjih praznika, rekao je on.\nJanša se zahvalio zdravstvenim radnicima “i svima koji se poštovali ograničenja i radili na zaštiti zdravlja i života”. “Uz vašu pomoć uspeli smo da zaustavimo epidemiju pre nego što je premašila kapacitete našeg zdravstvenog sistema”.\nSaopštenje je objavljeno nakon što je vlada juče održala odvojene sastanke sa predstavnicima medicinske struke i biznisa u pokušaju da proceni da li bi i u kojoj meri mogla da relaksira skoro dvomesečno zaključavanje.\nPre sastanaka, zdravstveni eksperti nagovestili su da se protive bilo kakvom relaksiranju ograničenja, s obzirom na broj pacijenata kovid-19 u bolnicama, dok su se preduzeća založila za otvaranje što više vrsta preduzeća, mada u zamenu za stroge mere predostrožnosti.\nSlovenija je poslednjih nedelja imala prilično visok broj novih zaraženih i jednu od najvećih stopa smrtnosti na svetu, ali epidemija se već više od mesec dana drži na otprilike 20.000-21.000 aktivnih slučajeva.\nDvanaest slovenačkih statističkih regiona ima sedmodnevni prosek novih slučajeva na 100.000 stanovnika od 349 do 843, pokazuju najnoviji podaci koje je objavio Nacionalni institut za javno zdravlje (NIJZ). Četiri najpovoljnija regiona su u rasponu 349-395 novozaraženih.


Prva m:tel liga Republike Srpske za rukometaše: Gračić i Tepić očerupali “sokolove” - Glas Srpske\nPrva m:tel liga Republike Srpske za rukometaše: Gračić i Tepić očerupali “sokolove”\nSiniša Kotaraš 28.09.2021 08:05\nBANjALUKA - Mladi rukometaši Borca savladali su u drugom kolu Prve m:tel lige Republike Srpske prošlosezonskog premijerligaša Slaviju sa 33:27 i jedini su sa maksimalnim učinkom na startu prvenstva.\nBanjalučani su imali više od igre i rezultatsku prednost tokom svih 60 minuta, ali se gosti iz Istočnog Sarajeva nisu predavali, pokušavali su da zadrže priključak, čak su na poluvremenu imali samo dva gola zaostatka (15:17), ali nisu uspjeli da iz ovog meča izvuku ništa više.\nU ekipi koju sa klupe predvodi Goran Garić najefikasniji su bili Amar Gračić sa devet i Božo Tepić sa sedam golova, dok je kod “sokolova” najefikasniji bio Simon Mrda koji je postigao devet pogodaka.\nBolji poznavaoci rukometnih prilika u Srpskoj proglasili su prije početka prvenstva ekipu Mladosti kao prvog favorita za titulu šampiona, ali su se Banjalučani “okliznuli” već na prvom gostovanju. Mladost je u Višegradu na poluvremenu imala vođstvo od 14:12, ali je mladi sastav Višegrada u drugom dijelu okrenuo rezultat u svoju korist.\n- Imamo mladu ekipu koja polako stasava i ove sezone očekujemo da budemo hit prvenstva, a da se naredne godine borimo za sam vrh. U ovom meču Mladost je bila favorit, ali su naši momci u nastavku dali 120 odsto sebe i na kraju zasluženo pobijedili - rekao je trener Višegrađana Željko Jaćimović u čijem sastavu je Miljan Vukojičić postigao 12 pogodaka.\nPlasman na tabeli nakon dva odigrana kola: ORK Borac 4, Jedinstvo 2015 3, Hercegovina 3, Kozara (KD) 2, Višegrad 2, Slavija 2, Kozara (G) 2, Bijeljina (meč manje) 1, Kotor Varoš (meč manje) 1, Mladost (meč manje) bez bodova, Drina (meč manje) bez bodova, Derventa bez bodova.


Novi Pazar - Dnevni list Danas\nPočetna » Mesta » Novi Pazar » Page 259\nNaneta velika Šteta visokoškolskom obrazovanju\nNa Ekonomsko-pravnom fakultetu Univerziteta u Novom Pazaru nema predavača s Pravnog fakulteta iz Kragujevca, kaže za Danas rektor Univerziteta u Novom Pazaru prof. dr Ćemal Dolićanin. On smatra da je hapšenjem profesora s kragujevačkog Pravnog fakulteta naneta velika šteta visokoškolskom obrazovanju u Srbiji i da „treba sačekati da istražni organi potpuno završe svoj posao i da, potom, svako dobije prema zasluzi“.\nUz brazilsku govedinu i engleska piletina\nPre nekoliko dana Policijska uprava u Novom Pazaru presekla je, u selu Izbice, kanal krijumčarenja mesa brazilske proizvodnje sa Kosova. U kombi vozilu sa novopazarskim registarskim tablicama zaplenjeno je 6.030 kilograma goveđeg mesa, koje je bilo spakovano u kartonskim kutijama.\nDonacija USAID novopazarskoj Gimnaziji\nKabineti za fiziku, hemiju i biologiju u novopazarskoj Gimnaziji dobili su kompletnu opremu za laboratorijske vežbe budući da je stigla i poslednja isporuka učila za sva tri kabineta. Vrednost opreme je 35 hiljada evra, a donatori su Američka organizacija za međunarodni razvoj (USAID) sa 70 odsto i opština Novi Pazar sa 30 odsto sredstava.\nUhapšen zbog sumnje da je obljubio maloletnu osobu\nPolicija u Sjenici uhapsila je Alnesa J. (21) zbog sumnje da je obljubio maloletnu osobu, dok je protiv dvojice maloletnika podnela krivične prijave zbog iskorišćavanja dece za pornografiju. Kako je juče saopštila policijska uprava u Novom Pazaru, Alnes J. je osumnjičen da je septembra prošle godine imao seksualni odnos sa dvanaestogodišnjom devojčicom.\nOptuženi odbacuju krivicu\nTrojica optuženih negirali su juče krivicu za učešće u ubistvu Ruždije Durovića, tokom lokalnih izbora 10. septembra prošle godine u Novom Pazaru.\nPrvooptuženi Ertan Gegić je porekao da je pucao, ali je priznao da je kod sebe imao pištolj. On je u Okružnom sudu u Novom Pazaru rekao da su ga pokojni odbornički kandidat Liste za Sandžak Ruždija Durović i Sulejman Durović prvo verbalno napali, a da je zatim Ensar Durović počeo da puca.\nPriveden osumnjičeni za više prevara\nNovopazarska policija saopštila je danas da je privela Rama A. (56) iz Novog Pazara zbog sumnje da je prevario više od 20 osoba u tom grada. Kako se navodi u saopštenju, Ramo A. se sumnjiči da je tokom 2006. godine, u saradnji sa Mensudom B. (43), na prevaru uputio više od 60 Novopazaraca na privremeni rad u Dubai.\nNema razloga za ćutanje o narko mafiji\nU novopazarskom Okružnom sudu u toku je suđenje crnogorskom državljaninu koji je početkom decembra prošle godine uhapšen na punktu Tabalije sa oko 126 kilograma heroina. Ovo je za Danas potvrdio okružni javni tužilac u Novom Pazaru Salih Karišik. Kako je policija tada saopštila droga je bila sakrivena u rezervnim točkovima kamiona i da je njena vrednost na tržištu blizu 6 miliona evra.\nRehabilitacija za Aćifa Hadžiahmetovića\nInformativna služba Bošnjačkog nacionalnog vijeća saopštila je, da je predsednik IO Esad Džudžević najavio da će „na osnovu Zakona o rehabilitaciji Bošnjačko nacionalno vijeće Okružnom sudu u Novom Pazaru uputiti zahtev za rehabilitaciju Aćifa Hadžiahmetovića, koji je veoma važna ličnost iz istorije i koji je u jednom periodu bio i predsednik opštine Novi Pazar, a streljan je 21.\nVeće prisustvo OEBS u Sandžaku\nAmbasador OEBS u Srbiji juče je u Novom Pazaru razgovarao s predsednikom opštine i Stranke demokratske akcije Sandžaka Sulejmanom Ugljaninom, predsednikom Sandžačke demokratske partije Rasimom Ljajićem, sandžačkim muftijom Muamerom Zukorlićem, predsednikom Okružnog suda Ćamilom Hubićem i predstavnicima nevladinih organizacija i medija.\nU Novom Pazaru otvorena Služba za patologiju i sudsku medicinu\nU novopazarskom Zdravstvenom centru juče je otvorena Služba za patologiju i sudsku medicinu. Ova služba smeštena je u novom internističkom bloku. U opremanje prostora od 300 kvadratnih metara, Ministarstvo zdravlja uložilo je 60 hiljada evra, a Zdravstveni centar oko 300 hiljada dinara.\nSkup u Beogradu neozbiljan\nSkup u Beogradu je neozbiljan i ne želim to da komentarišem. Iskoristili su skup povodom našeg praznika – 10. Muharem (Dan ašure, ili Dan Božijih poslanika – p.a.) – rekao je za Danas zamenik sandžačkog muftije mr Mevlud Dudić, povodom saopštenja da je u Beogradu održana sednica Sabora Islamske zajednice Srbije na kojoj je odlučeno da bude osnovan Rijaset Islamske zajednice Srbije.\nEksplozija na kući Ragipa Mahmutovića, u novopazarskoj Dositejevoj ulici, i juče je bila tema broj jedan u ovom gradu. Za sada je sve u sferi nagađanja. U saopštenju Policijske uprave u Novom Pazaru, koje je potpisao glavni savetnik dr Muamer Nicević, stoji da su uviđaj izvršili specijalizovana ekipa MUP Srbije, istražni sudija Okružnog suda i pripadnici policije.\nStudentski domovi JOŠ uvek u planovima i PRIČAMA\nOve godine navršava se decenija kako je u Novom Pazaru krenulo otvaranje odeljenja fakulteta srbijanskih univerziteta. Toliko je stara i priča o izgradnji studentskih domova. Novi Pazar je, u međuvremenu, prerastao u univerzitetski centar, a studentski domovi su ostali na nivou planova i priča.\nUkućani prošli bez povreda\nJuče ujutru oko tri sata u novopazarskoj Dositejevoj ulici na porodičnu kuću Ragipa Mehmedovića bačena je eksplozivna naprava.\nU tom trenutku u kući se nalazilo desetak članova porodice Mehmedović. Povređenih nema. Na kući je pričinjena velika materijalna šteta, a od detonacije su popucala stakla na okolnim kućama.\nBlokiran centar grada\nPedesetak novopazarskih taksista juče u 13 sati, blokiralo je raskrsnicu u centru grada. Oni zahtevaju da se spreči rad divljih taksista i taksi firmi koje nemaju sedište u Novom Pazaru. Organizatori zahtevaju razgovore sa predsednikom opštine Sulejmanom Ugljaninom i posebno naglašavaju da njihovi protesti nemaju nikakve veze sa politikom jer, kako kažu, „nećemo da trpimo da nam uzimaju hleb iz ruku“.


ZAKON O SPREČAVANJU PRANJA NOVCA I FINANSIRANJA TERORIZMA: Mere za sprečavanje i otkrivanje "pranja" novca i finansiranja terorizma preduzimaju se pre, u toku i nakon vršenja transakcije ili uspostavljanja poslovnog odnosa. Da bi se ovaj prestup otkrio potrebno je poznavati stranku, pratiti njeno poslovanje, dostaviti informacije, podatke i dokumentaciju upravi\nMinistri finansija Evropske unije dogovorili su se prošle nedelje u Briselu o novim merama kojima bi računovođe i banke ubuduće morale da prijavljuju štetne poreske šeme kojima se služe kompanije da prebace profite u zemlje s niskim porezima.\nPojedine države su se odmah usprotivile tome tvrdeći da će to izazvati administrativni teret nesrazmeran ciljevima novih pravila. Luksemburg, Malta i druge manje članice unije najviše su se opirale uvođenju strožih propisa ali su njihovi ministri finansija dali zeleno svetlo ovom predlogu.\nPrema novim propisima, poreski savetnici, uključujući "veliku četvorku" računovodstvenih firmi ("Dilojit", PvC, KPMG), banke i advokati biće u obavezi da informišu vlasti o "potencijalno štetnim poreskim aranžmanima" koje planiraju njihovi klijenti. Kazne bi trebalo da budu "delotvorne, proporcionalne i preventivne" kako bi odvratile kompanije od takvih planova, a države članice EU će zadržati diskreciono pravo u određivanju sankcija ili novčanih kazni.\nKoliko bi ovakvi propisi bili konstruktivni za Srbiju, tim pre što se naša zemlja nedavno našla među 36 na crnoj listi poreskih rajeva, zajedno s Turskom, Jermenijom, Panamom…, Đerđ Pap, poreski stručnjak i bivši direktor u Poreskoj upravi, kaže da je ovo vrlo interesantna tema za nas pogotovo u uslovima gde je vrhunsko umeće izigrati propis ili utajiti porez.\n– Uopšte nije sporno da svi, pa i prozvane računovođe budu uključene u ove aktivnosti, jer je borba protiv "pranja" novca i finansiranja terorizma u interesu svih građana. Postavlja se, međutim, pitanje na koji način država pokušava da "natera" računovođe (a osim njih i poreske savetnike, revizore, menjačnice, one koji se bave prometom nepokretnosti) da se bave ovom problematikom – pita Pap.\nDakle, država prema onome što je predviđeno Zakonom o sprečavanju pranja novca i finansiranja terorizma ("Sl. glasnik RS", br. 113/2017) nameće mnogobrojne obaveze ovim, kako ih zove, "obveznicima". Pa tako član pet ovog Zakona predviđa da se mere za sprečavanje i otkrivanje "pranja" novca i finansiranja terorizma preduzimaju pre, u toku i nakon vršenja transakcije ili uspostavljanja poslovnog odnosa. A da bi se ovaj prestup otkrio potrebno je poznavati stranku, pratiti njeno poslovanje, dostaviti informacije, podatke i dokumentaciju upravi.\n– Kada se govori o obveznicima, poput banke, investicionim fondovima, brokerskim društvima, ili sistemima sa nekoliko stotina radnika, oni mogu zaposliti još jednog radnika koji će ovo da radi. Ali šta ćemo sa zaposlenim u menjačnici gde radi preduzetnik i njegova supruga ili knjigovodstvenoj agenciji gde je zaposlen vlasnik i još dva radnika? Mogu li se oni bilo kako (a naročito kvalitetno) baviti poslovima koji zahtevaju analizu, praćenje, izradu akata – pita Pap.\nZato bi, smatra, rešenje bilo da se propišu posebni kriterijumi na osnovu kojih će obveznici reagovati i slati podatke Upravi za sprečavanje pranja novca, (primera radi banke su dužne da podatak da je neko podigao mesečno više od 15.000 evra dostave upravi), kako bi se protiv takvih preduzele kaznene mere.\nUmesto toga u Srbiji se kažnjavaju računovođe, kakav je slučaj nedavno bio, posle kontrole uprave, zato što na rešenju APR-a o otvaranju firme svog klijenta nije bio datum i vreme kada ga je računovođa identifikovao.\n– Dakle, kazna je izrečena za čistu formalnost koja sa "pranjem" novca nije imala nikakve veze. Većina obveznika (poreski savetnici, revizori, menjačnice, računovođe) nisu u mogućnosti da se u ovolikoj velikoj meri bave ovom problematikom. Pri tome i za najmanju grešku utvrđenu kontrolom rizikuju ogromne, često, potpuno nerazumne kazne (od milion do tri miliona za pravna lica, do 500.000 dinara za preduzetnike). Sve u svemu, većina obveznika misli da radi ovaj posao umesto države a da ih država još i zbog formalnih propusta kažnjava – zaključuje Pap.\nZAKON O SPREČAVANJU PRANJA NOVCA I FINANSIRANJA TERORIZMA ("Sl. glasnik RS", br. 113/2017)\nIzvor: Vebsajt Politika, Jasna Petrović-Stojanović, 20.03.2018.


Seminar o dekonstrukciji teorija zavera sa profesorom Ričardom Vulfom - Javni servis\nSeminar o dekonstrukciji teorija zavera sa profesorom Ričardom Vulfom\nU četvrtak 21. oktobra od 19.30 časova biće organizovan onlajn seminar Otkrivanje Amerike kroz dekonstrukciju teorija zavere sa profesorom Ričardom Vulfom. Seminar realizuje Kulturni centar Rex (Fond B92) kroz projekat Nezavereni u Beogradu i Los Anđelesu – Dekonstrukcija teorija zavere i lažnih vesti, uz podršku Ambasade SAD u Beogradu.\nProfesor emeritus Ričard Vulf je sve popularniji marksistički ekonomista intenzivno angažovan u neprofitnom mediju Demokratija na poslu, koji se bavi kritičkom analizom kapitalizma, kao sistemskog problema i zalaže se za demokratizaciju radnih mesta kao deo sistemskog rešenja.\nU nedavnom intervjuu sa Ričardom Vulfom, Mariane Vilijamson navodi da je pre samo desetak godina bila poprilično elitna stvar znati ko je profesor Ričard Vulf, dok je u ovom trenutku kao profesor ekonomije postao pop ikona.\nRastuće interesovanje za Vulfova izlaganja i analize otkrivaju nedostatak jasne i ubedljive argumentacije u javnim debatama, kao i slabo medijsko razumevanje fundamentalnih uzroka problema kapitalističkog društva, što povećava mogućnosti za plasman i prihvatanje iracionalnih, stereotipnih ili pojednostavljenih objašnjenja kriznih pojava i situacija.\nProjekat Nezavereni u Beogradu i Los Anđelesu – Dekonstrukcija teorija zavere i lažnih vesti bavi se mehanizmima nastanka i širenja, nestajanja ili opstajanja „teorija zavera“, dok je seminar zamišljen kao zajedničko promišljanje o pojavi atraktivnosti, odbojnosti, održivosti i izdržljivosti ovog fenomena u različitim kontekstima. Sa profesorom Vulfom obratićemo pažnju i na specifične teme ovog projekta kroz diskusiju datog fenomena u odnosu na to kako je prepoznat u aktuelnom ekonomskom i političkom kontekstu SAD.\nU okviru projekta, prethodno je realizovan intervju sa profesorom Vulfom koji je dostupan na linku.\nSeminar će biti realizovan putem Zoom platforme, a ukoliko želite da učestvujete možete poslati zahtev sa kratkim objašnjenjem svog interesovanja na govorni.programi.rex@gmail.com.


Završen 26. Novosadski polumaraton\nRTV\t24.03.2019 23:57\nZavršen je Novosadski polumaraton, a kao šampion u muškoj konkurenciji prvi je kroz cilj prošao Miroslav Marković sa vremenom jedan sat 17 minuta i 33 sekunde.\nU Novom Sadu je danas održan tradicionalni, 26. Novosadski polumaraton.\nBeograđanin Miroslav Marković iz komande za obuku vojske Srbije odbranio je titulu pobednika na Novosadskom polumaratonu.\nStazu je pretrčao za 1 sat 17 min i 33 sekunde, što je tri minuta sporije od njegovog prošlogodišnjeg rezultata, a 7 minuta lošije od njegovog ličnog rekorda.\nDrugi je bio Nenad Milosavljević, dok je treće mesto zauzeo Igor Jakimovski.\nU ženskoj konkurenciji, zlato je osvojila srpska reprezentativka iz Novog Pazara, Teodora Simović, koja je u ukupnom plasmanu, računajući i mušku konkurenciju bila druga.\nPostigla je vreme 1 sat 17 min i 52 sekunde ispred zvezdine takmičarke Nore Trklje na drugom i gošće iz Slovenije, Katje Rakušček na trećem mestu.\nU 10 trka zavisno od uzrasta, pola i kilometraže, učestvovalo je više od hiljadu i dve stotine takmičara, od toga 5 stotina polumaratonaca, iz 23 države sveta, što je novi rekord po broju učesnika u 26 godina dugoj tradiciji Novosadskog polumaratona.


Stanivuković: Peticija da se provjere diplome svih zaposlenih u javnom sektoru – Haber.ba\nDraško Stanivuković- Fena\n“Toj inicijativi dodat ćemo još jedan zahtjev, a u vezi s jednim ministrom, zbog kojeg smo i pokrenuli priču o diplomama”, rekao je Stanivuković u izjavi novinarima, saznaje “Fena”.\nBit će, kaže, nastavljena i mirna okupljanja građana, po prvi put i tematska, o pitanjima građanskih prava i sloboda, zaštiti životne sredine, diplomama…\nJoš sutra će prikupljati potpise za dvije peticije, kojima traže dozvolu okupljanja na glavnom gradskom trgu i hitno rješavanje problema piralena u banjalučkom “Incelu”, a već imaju više od 3.000 potpisa, što je, kaže, tri puta više od potrebnih potpisa za građansku inicijativu gradskih vlastima.\n-Žalosno je da za ove stvari, koje se podrazumijevaju, moramo da skupljamo potpise. Izvršit ćemo pritisak na gradske vlasti da se izmjeni odluka i da se građani mogu okupljati samo na glavnom gradsku trgu, a ne i u Parku ‘Mladen Stojanović'”, dodao je Stanivukovć.\nTvrdi da problem piralena ugrožava zdravlje, te da će građani platiti neažurnost nadležnih da se pozabave rješavanjem kontaminiranog zemljišta koje je, kaže, izmještano i van “Incela”.\nTeme:Draško Stanivuković, PDP, piralen


Novosađani dizajnirali bicikl za transport napuštenih životinja - Novi Sad\n13:12:00 31.12.2019, Komentara: 0\nNovi Sad - Mladi Novosađani i Novosađanke dizajnirali su poseban teretni bicikl za transport napuštenih životinja, saopštila je Novosadska biciklistička inicijativa. Ovaj bicikl je namenjen Udruženju za zaštitu životinja SPANS.\nBicikl je izrađen kao završni deo projekta „Pogon 19“ kroz koji su mladi imali priliku da se upoznaju sa biciklističkom kulturom, aktivnostima, da nauče da popravljaju bicikl i da ga koriste za gotovo sve.\n- Izradi bicikla prethodila je diskusija u toku koje je razmatrano kakav bicikl treba da bude, kakve mogućnosti postoje i šta su mane i prednosti različitih rešenja. Zaključak je bio da je holandski model dugačkog teretnog bicikla (poznatiji kao Long John) odličan za novosadske biciklističke staze i da u isto vreme može da preveze džakove sa hranom, promotivni pult ili po potrebi životinju. Prednost ovog bicikla je što je sličan klasičnom biciklu i što je za „učenje“ vožnje ovog bicikla prosečnom biciklisti potrebno svega 5 minuta. Kreacija koja bi trebalo praktičnom primenom da reši problem transporta lokalnom udruženju za zaštitu životinja SPANS ofarbana je u narandžasto, jer osim što je u pitanju boja biciklističke države Holandije, ova boja je ujedno i boja udruženja za zaštitu životinja – navedeno je na sajtu NSBI.


BIJELJINA: Počinje poslednja faza uređenja korita rijeke Janje :: Dešavanja u Bijeljini ::\n07. juli 2020. / 17:39\nBIJELJINA: Počinje poslednja faza uređenja korita rijeke Janje\nOtvaranjem građevinskog dnevnika investitora i nadzora, u Janji je danas ozvaničen početak radova na fazi 1 i 2 uređenja korita rijeke Janje u dužini od 1,8 kilometara.\nIz 22 miliona KM kreditnih sredstava Svjetske banke za drinski nasip, 6.130.000 KM predviđeno je za prvu i drugu fazu regulacije rijeke Janje, u sklopu koje će biti izgrađen i novi most. Izvođač radova je kompanija "MG Mind", a planirano je da se radovi završe do kraja godine.\n- Fazom 1 i 2 se u cjelini završava regulacija korita rijeke Janje. Ova faza je bitna za sprečavanje izlivanja rijeke Janje, jer su u ovom dijelu naselja kuće bile poplavljene, a most je bio brana oticanju vode u Drinu i oštećen je. Uz pomoć sredstava Ambasade Republike Turske urađena je faza 3, dok su u toku radovi na fazi 4, prema Novoj Janji i Modranu, u dužini od šest kilometara - istakao je gradonačelnik Bijeljine Mićo Mićić.\nOn je podsjetio da mještani ovog dijela Janje nisu zadovoljni otkupnom cijenom zemljišta koja se nudi za parcele koje se nalaze na trasi drinskog nasipa, što je obustavilo gradnju nasipa.\n- Želimo da nađemo rješenje koje je svima prihvatljivo. Posao se radi sredstvima Svetske banke, a jedan od uslova je dogovorno raseljenje, tako da u ovom slučaju nije moguće proglasiti opšti interes i ići na sud. Gradska uprava je spremna da pregovara sa vlasnicima parcela i, u saranji sa resornim ministarstvom, ponudi veću cijenu - dodao je Mićić.\nPredsjednik savjeta MZ "Janja" Azem Aletović izrazio je zadovoljstvo zbog početka radova na fazi 1 i 2, ističući značaj regulacije korita rijeke i izgradnje novog mosta za mještane, s obzirom na to da je postojeći most u lošem stanju i nije bezbijedan, a predstavlja i smetnju nesmetanom protoku rijeke.


Željezara Nikšić opet ide na prodaju\nStečajni upravnik Željezare Niksić Veselin Perišić raspisao je danas novi oglas o prodaji fabrike čelika za 21 milion eura, devet mliona manje u odnosu na prvu, neuspjelu ponudu.\nŽelezara ide na prodaju javnim nadmetanjem ponuđača koje će biti upriličeno 26. marta ove godine u Privrednom sudu u Podgorici.\nUslov za učešće u nadmetanju je uplata depozita od 210.000 hiljada eura, što je 10 posto od ponuđene cijene. Rok za dostavljanje prijava za javno nadmetanje je 22. mart, navodi se u oglasu objavljenom u štampi.\nPrvi oglas za prodaju Željezare, raspisan početkom godine nije uspeo jer nije bilo zainteresovanih za kupovinu nikšićke fabrike u stečaju.\nŽeljezara je u stečaju od aprila prošle godine, a nedavno je proglašen bankrot pošto je Privredni sud odbio plan reorganizacije koji je ponudio doskorašnji vlasnik, holandska kompanija "Montenegri spešalti stils" (MNš).\nFabrika čelika u Nikšiću do sada je tri puta privatizovana, sva tri puta neuspješno. Željezarom od aprila upravlja nikšicko preduzeće "Neksan", Miodraga Davidovića. Novog kupca čeka fabrika sa 317 radnika i prihvaćenih 125 miliona eura potraživanja.


Stigla pomoć iz Turske za Novi Pazar i Tutin /foto/ - Sputnjik Srbija\n21:23 19 Septembar 2020\n12:54 04.07.2020 (osveženo 13:15 04.07.2020) Preuzmite kraći link\nU Beograd je danas sleteo avion kojim je dopremljena medicinska pomoć Srbiji iz Turske, namenjena pre svega Novom Pazaru i Tutinu u borbi protiv epidemije novog korona virusa.\nPotpredsednik Vlade i ministar trgovine i telekomunikacija Rasim Ljajić zahvalio se Turskoj u ime Vlade i ocenio da se na ovaj način pokazuju odlični odnosi dve države i dva predsednika.\n"Pokazuje se briga Turske za dobre odnose, ali i za narod u Sandžaku bez obzira da li se radi o Bošnjacima ili Srbima. Ovo zlo, ova bolest ne bira i svi moramo da budemo ujedinjeni u borbi protiv virusa, bez obzira na nacionalne, verske, političke razlike. Moramo da sarađujemo svi kako bi se što uspešnije borili protiv ove pošasti", rekao je Ljajić.\nLjajić je pojasnio da je medicinska pomoć, koja je ovoga puta stigla , namenjena Novom Pazaru, Tutinu, kao i da veruje da će deo biti prosleđen i Sjenici.\n"O kolikoj količini robe se radi najbolje ilustruje činjenica da je pun avion bio namenjen za dve ili tri države, a sada je pun avion sa zaštitnom, medicinskom opremom, dezinfekcionim sredstvima i drugom opremom namenjen za dva ili tri grada, ili opštine u Srbiji", rekao je Ljajić.\nPomoć iz Turska na beogradskom aerodromu dočekao je potpredsednik Vlade Srbije Rasim Ljajić\nAmbasador Turske u Srbiji Tanžu Bilgič rekao je da Turska u borbi protiv pandemije nastavlja da bude uz Srbiju i Novi Pazar i istakao da je pomoć koja je danas stigla rezultat saradnje sa centralnim i lokalnim vlastima.\n"Prolazimo kroz težak period nadam se da ćemo proći sa što manje posledica. Očekivali smo da će pandemija oslabiti, ali na žalost vidimo da broj zaraženih ponovo raste. Verujemo da će Srbija prebroditi i ovaj period zahvaljujući merama koje sprovodi", rekao je Bilgič.\nOn je podsetio da je Turska u aprilu, po nalogu predsednika Redžepa Tajipa Erdogana, poslala prvi avion pomoći u Srbiju, a kasnije i dva šlepera.\nAdem Ljajić zahvalio Đokoviću na pomoći Novom Pazaru


Ujaku zapalio kuću u Visokom - Top Portal\nNaslovnica Vijesti Crna hronika Ujaku zapalio kuću u Visokom\nUjaku zapalio kuću u Visokom\n21. avgusta 2020. 8:10\nOpštinski sud u Visokom potvrdio je optužnicu Tužilaštva Zeničko-dobojskog kantona (ZDK) protiv Luisa Jusufovića iz Vogošće, a zbog krivičnog djela paljevine. Jusufović se optužnicom tereti da je zapalio tuđu kuću namijenjenu za stanovanje, tačnije kuću svoga ujaka koji živi u Italiji.\n-Na području Visokog, sa namjerom da zapali kuću, u kojoj trenutno niko ne boravi, vlasništvo njegovog ujaka R. S. i sa kojim je duže vrijeme bio u lošim porodičnim odnosima, došao ispred kuće noseći sa sobom plastičnu bocu sa dva litra benzina koja je prethodno kupio na benzinskoj pumpi u Podlugovima – navodi se u optužnici.\nZatim je ušao kroz dvorište kuće, popeo se stepenicama na sprat i provalio ulazna vrata, ušao u kuću i u jednoj od prostorija prosuo zapaljivu tečnost – benzin po podu i krevetu koji se nalazio u sobi.\n-Pa upotrebom otvorenog plamena sa upaljača zaplio komad papira i bacio ga na prosuti benzin i tako izazvao požar u kući, kao i materijalnu štetu u iznosu oko 10.000 KM – stoji u optužnici.\nPrethodni članakPretežno sunčano, temperature do 34 stepena\nNaredni članakDanas sastanak Glavnog koordinacionog tima


Od 2022. godine EVROPSKA UNIJA uvodi "instant" vize! - VizaPlus\nOd 2022. godine će biti potrebna “instant” viza za ulazak u Evropsku Uniju! Evo koliko će važiti i koliko će koštati!\nOd 2022. godine, državljanima Republike Srbije će biti potrebna viza za ulazak u zemlje EU.\nKako saopštava Brisel, Evropski sistem za odobravanje putovanja (ETIAS) trebalo bi da postane kompletno operativan tokom 2022. godine. Naime, EU neće biti prva koja će zahtevati sličnu stvar od zemalja koje su u bezviznom režimu. Takva praksa već postoji u SAD, Kanadi i Australiji, dok sama ideja o uvođenju ETIAS datira još od 2016. godine, a bilo je najavljeno da će ceo sistem proraditi ove godine, ali se ipak zbog pandemije početak primene odložio.\nPored Srbije, viza će biti porebna i državljanima više od 60 zemalja koje su do sada mogli slobodno da ulaze u Šengen zonu\n1,4 milijarde ljudi će biti primorano da aplicira za "putno odobrenje" pre nego što krenu u bilo koji zemlju u EU\nViza će biti potrebna i džavljanima Argentine, SAD, Kanade, Japana, Meksika, Novog Zelanda, Brazila, Ukrajine i Ujedinjenih Arapskih Emirata koji će putovati u EU iz turističkih, poslovnih ili nekih drugih razloga.\nSvi podnosioci zahteva, starosti od 18 do 70 godina, moraće ovu uslugu da plate sedam evra, dok će ista biti besplatna za maloletne.\nNakon apliciranja, dobija se povratni odgovor o prihvatanju zahteva za “instant vizu” koja će važiti tri godine (svaki boravak do 90 dana) ili onoliko koliko vam važi pasoš. U slučaju odbijanja dobićete i obrazloženje, a moguće je i ulaganje žalbe.\nKada jednom sa ovim dokumentom uđete u zemlju koju ste naveli kao prvu destinaciju, moći ćete da posetite i sve druge zemlje Evropske unije.


04. Feb 2001 18:21 (GMT+01:00)\nKonzorcijum "Rast" u zastoju s izgradnjom autoputa Novi Sad - Beograd\nZa završetak radova nedostaje 20 miliona maraka\nPosao dobijen na osnovu najbolje ponude. "Beogradska banka" kao članica konzorcijuma nije ni započela radove\nBEOGRAD - Prošlo je gotovo šest meseci od kada je bivša srpska Vlada na čelu sa premijerom Mirkom Marjanovićem, svečano otvorila, i iskoristila kao politički marketing, radove na izgradnji, odnosno proširenju auto puta Novi Sad - Beograd.\nNa javnoj licitaciji, u maju prošle godine, koju je organizovala Vlada, posao je dobio Konzorcijum "Rast", preduzeće sačinjeno od tri firme sa ne baš velikim iskustvom i renomeom u izgradnji savremenih saobraćajnica, kako tvrde stručnjaci za saobraćaj.\n- Da bi napravili poređenje, koliko će koštati kilometar finalnog puta, angažovali smo nekoliko preduzeća. Prema "Energoprojekt"- ovoj ponudi, radovi ove firme bi koštali 2,3 miliona maraka, dok je naša računica bila samo milion, kaže Vukajlović.\nKo sačinjava "Rast", o kakvom je ugovoru reč između bivše Vlade i ovog preduzeća, dokle se stiglo s radovima i gde je nastao problem u izgradnji jednog od najznačajnijih tranzitnih putnih pravaca kroz našu zemlju, za "Glas javnosti" priča Ljubomir Vukajlović, direktor "Rasta".\n- Konzorcijum "Rast" predstavljaju tri preduzeća "Borovica", PIM "Ivan Milutinović" i Beogradska banka, a na licitaciji za izgradnju treće trake autoputa Novi Sad - Beograd i revitalizaciju površinskog sloja već postojećeg asfalta u dužini od 66 kilometara, naša ponuda je bila najpovoljnija i od Vlade smo dobili koncesiju (naplata putarine) na šest godina, pod uslovom da se u roku od 23 meseca posao privede kraju.\nPrema proračunima sva tri preduzeća, posao bi nas koštao 66 miliona maraka pod uslovom da sami izvodimo radove, a svako od pomenutih preduzeća preuzima obavezu da finansira ili završi trećinu puta, kaže Vukajlović i navodi primer kako je za isti posao Konzorcijum MBG (NIS Jugopetrol) tražio period koncesije od 25 godina, što je za Vladu bilo presudno da posao dodeli "Rast"-u.\nVukajlović kaže da su u "Rastu"- u svesni da je 66 milina maraka nerealna cena za ovako obimne radove.\n- Objektivno, vrednost radova dostiže 100 miliona pa i više, ali naša prednost je u jeftinijoj nabavci kamena, kao i u tome što sami izvodimo radove pa izbegavamo da nas izvođači potkradaju, otkriva tajnu Vukajlović.\nOvaj posao, kako kaže Vukajlović, nije trebao da ima politički prizvuk jer je državu, da raspiše koncesiju, naterao obim saobraćaja, očajno stanje druma i pretnja da autoput Novi Sad - Beograd pređe u regionalne puteve zbog, samo jedne upotrebljive kolovozne trake, ali "kamerama i pompeznom otvaranju radova nisu odoleli".\nIzgradnja je počela 6. juna, kada je startovala koncesija, a preduzeće "Borovica" je najžustrije krenulo u ispunjavanje svojih obaveza i do sada je odradilo gotovo 60 odsto radova. Zaduženo je za deonicu od zrenjaninske petlje do mosta kod Beške. U martu će, najverovatnije početi s asfaltiranjem i za nešto više od dva meseca potpuno završiti svoj deo posla, a nedavno je u čitav posao uključilo i dodatni 18 mašina.\nPreduzeće PIM nešto sporije odrađuje svoj posao. Njihovo glavno zaduženje je nabavka kamena, peska i mehanizacije, ali bi uz malu materijalnu pomoć i ono moglo završiti, ako ne sve, bar 10 kilometara svoje deonice, precizira Vukajlović i dodaje da su radovi trenutno u prekidu kod Batajnice zbog porasta nivoa Dunava.\n- Ceo postupak oko raspisivanja licitacije za drugu jugoslovensku koncesiju izveden je prilično brzopleto i bez potrebnih idejnih projekata. Ne znam gde su se žurili poslodavci, ali znam da su posao dobila preduzeća koja za izgradnju savremenih puteva nisu imala licencu, a čak se mogu usuditi da kažem da su nepismeni za takvu vrstu posla. Međutim, projekat koji su započeli trebalo bi i da nastave jer je ovo najpovoljnija koncesija koja se mogla ugovoriti, ocenio je jedan od najboljih stručnjaka za ovu oblast saobraćaja koji je želeo da ostane anoniman.\nS novosadske strane se, za sada samo prevlači kamen. Vukajlović ističe da završetak posla najviše koči Beogradska banka, jer još nije počela radove na svojoj deonici, ali se i ne izjašnjava da li će i dalje učestvovati u koncesiji.\n- Čak nam je i novac od naplaćene drumarine bio zarobljen na njihovom računu, a reč je o 3,5 miliona maraka, naplaćenih u periodu od tri meseca. Konzorcijumu "Rast" je neophodna finansijska "injekcija" od dvadesetak miliona maraka za završetak radova, taman toliko koliki je ulog Beogradske banke. Najkasnije do kraja februara očekujemo dogovor i odmršenje "Gordijevog" čvora sa novom Vladom Srbije, jer je izgradnja autoputa od državnog interesa - tvrdi Vukajlović.\nNa pitanje da li je moguće da Vlada raskine ugovor o koncesiji, Vukajlović kaže da je to moguće, ali da nije u interesu države, jer bi morali da isplate novac za do sada završene radove. Osim toga i ugovor na šest godina koncesije je više nego povoljan za državu.\nU Beogradskoj banci saznajemo da je u vreme zaključivanja Ugovora o koncesiji ova banka imala status centralne banke s velikim brojem filijala. Njena finansijska pozicija bila je u povoljnijem položaju nego danas kada joj je interes da i dalje učestvuje u koncesiji sveden na nulu.\nMeđutim, u banci su razmatrane i druge mogućnosti, poput angažovanja inopartnera, domaćih preduzeća i konzorcijuma banaka koje bi omogućile da Beogradska banka i dalje učestvuje u realizaciji ugovorenih ili redukovanih prava, ali je i na Upravnom odboru banke dogovoreno da se obave neophodne konsultacije s Vladom Srbije kako bi se pronašao izlaz iz "tunela".\nSlobodan Milosavljević, republički ministar trgovine, o uvođenju reda na tržištu\nZamena nacionalnih valuta za evro u Evropi počinje 2002. godine\nRadnici "Investbanke" protive se ugovoru Borke Vučić\nJAT pregovora sa "Lufthanzom"


ICMP apostrofira potrebu bliže saradnje Sokoja i UMISA, kao lokalne organizacije koja deluje na teritoriji Srbije.\nU dopisu podrške, koja je i podrška UMISA, upućenom organima Sokoja, Generalni direktor ICMP g. John Phelan je istakao zadovoljstvo zbog medjusobne saradnje UMISA i Sokoja u vezi sa pozitivnom i zajedničkom aktivnošću ovih organizacija u cilju kvalitetnijeg pristupa kolektivnom upravljanju autorskim pravima u Srbiji, posebno ističući pomake u efikasnijoj administraciji autorskih prava.\nU dopisu ICMP istaknuta je zabrinutost ove organizacije zbog trenutnih dešavanja u Sokoju, posebno imajući u vidu zakazanu vanrednu Skupštinu Sokoja, na kojoj postoji pretnja male grupe autora da prethodno legitimno izabrani Upravni odbor razreši dužnosti, iako ovaj organ deluje relativno kratko vreme, za koje je, zajedno sa Stručnom službom Sokoja, pokazao zadovoljavajuće rezultate.\nSmatrajući da je srpskom muzičkom tržištu potrebna stabilnost i kondu, ICMP je podržao aktivnosti UMISA koji je održao niz sastanaka sa ključnim predstavnicima vlasti ( ZIS, Privredna komora Srbije i Ministarstvo kulture itd. ), a sve u cilju očuvanja kontinuiteta poslovanja Sokoja sa sadašnjim Menadžmentom na čelu.


Nove usluge i režim rada Online Privrednog Imenika Srbije : privredni-imenik.com\nUpravo je obavljeno redovno mesečno osvežavanje baze podataka na serveru Privrednog Imenika Srbije, novim informacijama o privrednim subjektima iz Republike Srbije, prikupljenim u toku prošlog meseca. Istovremeno su na server postavljeni novi podaci za ažuriranje elektronskog izdanja Privrednog Imenika Srbije (Update i Upgrade).\nPrivredni Imenik Srbije radi na poboljšanju i uvođenju novih servisa na svojim internet stranicama, koji će za rezultat imati veću ažurnost baze podataka, kvalitetnije informacije o delatnostima privrednih subjekata i druge usluge kojima će se povećati bezbednost rada i brzina pristupa podacima za registrovane korisnike Online Privrednog Imenika Srbije...\nKorisnicima internet izdanja Privrednog Imenika Srbije svi novi podaci o privrednim subjektima Srbije bili su dostupni najkasnije 30 dana od momenta prijema upitnika ili oglasnog materijala u toku redovnog mesečnog ažuriranja baze podataka na serveru. Uskoro Online Privredni Imenik Srbije počinje sa osvežavanjem baze podataka izdanja na svakih 7 dana, čime će se ubrzati postupak prezentacije podataka o novoosnovanim privrednim subjektima.\nPodaci za elektronsko izdanje Privrednog Imenika Srbije ažuriraju se kvartalno (tromesečno), a korisnicima ovog programskog paketa je omogućeno ažuriranje samog programa (upgrade) i podataka (update) preko interneta korišćenjem opcije za učitavanje novih podataka i programa. Trenutno su dostupne najnovije verzije i baze podataka i samog programa, a korisnici ih mogu preuzeti preko interneta uz napomenu da je neophodno da rade sa registrovanom verzijom programa. Više o načinu preuzimanja novih programa i podataka za elektronsko izdanje Privrednog Imenika Srbije možete pročitati na Upgrade & Update.\nKao i do sada podatke o Vašoj firmi možete proveriti na stranicama za pretrage online Privrednog Imenika Srbije. U slučaju da podataka nema ili su nepotpuni možete ih nam dostaviti preko obrasca za ažuriranje, a izdavač se obavezuje da će ih u najkraćem roku ažurirati u bazi podataka i potom objaviti u svim izdanjima Privrednog Imenika Srbije.\nNova klasifikacija delatnosti\nPrivredni Imenik Srbije već koristi prilagođenu kategorizaciju delatnosti, baziranu na staroj klasifikaciji delatnosti i međunarodnoj klasifikaciji roba i usluga sa originalnom nomenklaturom šifara delatnosti, tako da će u vrlo kratkom roku biti izvršeno usaglašavanje sa novom klasifikacijom delatnosti, pri čemu će biti ažurirane sve neophodene promene u šifarnicima delatnosti i dodate nove šifre sa odgovarajućim nazivima i opisima delatnosti. Sve o Klasifikaciji delatnosti moći će da vide registrovani korisnici na novim stranicama Online Privrednog Imenika Srbije, sa deteljnim opisom svih privrednih kategorija i delatnosti uz primenu novih šifara delatnosti. Privredni Imenik Srbije će svim registrovanim korisnicima omogućiti pretragu zvanične klasifikacije delatnosti i opciono određivanje tačne pretežne delatnosti, kao i dodatnih delatnosti.\nU skladu sa uslovima korišćenja sadržaja sajta Privrednog Imenika Srbije u novembru 2010 počinjemo sa registracijom korisnika. Pored ostalog, ovo je neophodan korak i zbog sprečavanja potencijalnih zloupotreba sadržaja i resursa sajta, pritom imajući u vidu potrebe za brzinom u radu i pristupu sadržajima od strane naših pretplatnika i ostalih registrovanih korisnika.\nKao i do sad većina sadržaja internet prezentacije Privrednog Imenika Srbije biće dostupna i vidljiva bez ograničenja svim posetiocima sajta. Obavezna registracija biće neophodna posetiocima sajta koji žele da bez ograničenja pristupe pretraživaču baze podataka Privrednog Imenika Srbije i novim stranicama Klasifikacije delatnosti. Tako na primer neregistrovani korisnici neće moći da u pretragama vide sve podatke o firmama, osim ukoliko se ne radi o oglašivačima, čiji su podaci na sajtu Privrednog Imenika Srbije dostupni svim posetiocima bez ograničenja. Takođe neregistrovani korisnici neće moći da pristupe stranama nove Klasifikacije delatnosti, koje nisu samo informativnog karaktera, već imaju svoju praktičnu ulogu kod pretraživanja sadržaja imenika, ažuriranja podataka vezanih za delatnosti firmi i komparativnog određivanja tačnih delatnosti za privredne subjekte koji pored pretežne delatnosti imaju potrebu da deklarišu još neke od aktivnosti koje obavljaju.


Specijalni predstavnik SAD za pregovore o statusu Kosova u poseti Beogradu\nAmerička ambasada u Beogradu saopštila je da specijalni predstavnik Sjedinjenih Američkih Država za pregovore o statusu Kosova Frenk Vizner u utorak dolazi u posetu Beogradu, gde će se sastati sa najvišim zvaničnicima Srbije.\nVizner će se sastati sa predsednikom Srbije Borisom Tadićem, premijerom Vojislavom Koštunicom i šefom diplomatije Vukom Draškovićem, ali i sa privrednicima i predstvnicima Srpske pravoslavne crkve. U saopštenju američke ambasade kaže se da će Vizner u tim razgovorima zatražiti od Beograda da bude konstruktivan u pregovorima o statusu Kosova kako bi se na Kosovu obezbedili mir i demokratija koji štite prava svih njegovih građana. Dodaje se da će se američki diplomata tokom kratke posete Beogradu usredsrediti i na jačanje odnosa Sjedinjenih Država sa Srbijom.\nAnalitičari procenjuju da dolazak i nastavak angažmana američkog predstavnika dan pošto su u Beču održani pregovori Beograda i Prištine na najvišem nivou u budućem statusu Kosova, predstavlja pojačanje timu Martija Ahtisarija i glavnu garantiju da Beograd neće ostati bez ičega u rukama ako krene putem kompromisa. Koordinator Foruma za etničke odnose Dušan Janjić smatra veoma važnim da Frenk Vizner bude aktivan u nastavku procesa pregovora o statusu Kosova, ne samo zbog diplomatskog iskustva, nego i zbog zemlje koju predstavlja, jer rešenje za Kosovo se ne može naći bez usaglašenih pozicija Evropske unije i Sjedinjenih Američkih Država, a Vizner je čovek koji može da bude prenosilac poruke i garant za mnoge strepnje koje Beograd ima. Ako se od Beograda traži kooperativnost, onda Frenk Vizner predstavlja pravu adresu koja može sa Beogradom jasnije da definiše ta polja na kojima Beograd može biti kooperativan, rekao je Janjić i objasnio da pre svega misli na ekonomiju koju je srpski pregovarački tim do sada vrlo nespretno vodio.


Beograd, 08. Novembar 2013. PR Objave: Najava -\n13. novembra u tržnom centru "Delta City" sa početkom u 18:00h AIESEC slavi 60 godina postojanja, 60 godina stvaranja mladih lidera, 60 godina razmenjivanja stručnjaka iz inostranstva, 60 godina kao najveća studentska organizacija. Tim povodom AIESEC organizuje zabavno - motivacioni program gde će javnost bliže upoznati sa aktivnostima i dostignućima organizacije i gde će se kroz različite aktivnosti promovisati liderstvo i aktivizam mladih ljudi u Srbiji.\nDogađaj će biti prilagođen svim posetiocima i uzrastima, obuhvatiće specijalne zabavne radionice za decu sa dečijim frizerima i mađioničarem, i još neke aktivnosti u samom tržnom centru. Kao učesnici programa na događaju pojaviće se ljudi koji su pravi primeri mladih lidera u Srbiji, koji su kao mladi postali uspešni u poslu kojim se bave i pored toga postali prepoznatljivi u javnosti. Učesnici programa biće ljudi iz oblasti sporta, glume, muzike i mode. među njima su Željko Vasić, Ana Štajdohar, @NichimIzazvan i Milica Mandić, kao i plesni klub "Beodance", klub brazilske borilačke veštine "Senzala" i KUD "Talija" koji će svojim performansima upotpuniti zabavno - muzički program.\njubilej, aiesec, studneti, rodjenadan


Čuveni prirodnjak ser Dejvid Atenborou upozorio je na virtuelnom sastanku Saveta bezbednosti Ujedinjenih nacija da su klimatske promene najveća pretnja s kojom su se moderni ljudi ikada suočili, poručivši da im “ne zavidi na odgovornosti koja je pred njih stavljena”.\nTaj 94-godišnji Britanac, najuticajniji snimatelj filmova o prirodi, obratio se 15-članom Savetu na virtuelnom sastanku o klimatskim rizicima za međunarodni mir i bezbednost, pod predsedanjem britanskog premijera Borisa Džonsona.\n“Ako nastavimo sadašnjim putem, suočićemo se s propašću svega što nam daje sigurnost, uključujući proizvodnju hrane, pristup pitkoj vodi, prikladnu temperaturu okoline te okeanski lanac ishrane”, rekao je Atenborou.\nSmatra da će se, ako priroda više ne bude mogla zadovoljavati većinu naših osnovnih potreba, veći deo ostatka civilizacije ubrzo raspasti.\nSvet se bori sa smanjivanjem efekata staklene bašte kako bi se izbeglo katastrofalno zagrevanje planete, te će UN u novembru u Škotskoj organizovati samit o klimi.\nPoziv zemljama, kompanijama…\nBiće to najvažnije okupljanje od 2015. kada je gotovo 200 zemalja potpisalo Pariski sporazum, obavezavši se da će zaustaviti porast temperature.\nCilj sporazuma je zaustavljanje rasta temperature “dobro ispod 2 stepena”, idealno na 1,5, kako bi se izbegle razorne posledice klimatskih promena.\n“Znam da ima ljudi koji će reći da je sve to neka zelena budalaština ekipe koja grli drveće i jede tofu, te da to nije primereno međunarodnoj diplomatiji i politici”, rekao je Džonson istaknuvši da se apsolutno ne slaže s takvim izjavama.\nGeneralni sekretar UN Antonio Gutereš je pozvao zemlje, kompanije, gradove i finansijske institucije da budu ambiciozniji u smanjivanju globalnih emisija CO2.\nNajveću emisiju beleže Kina i SAD. “Pred nama je još dug put i okrećemo se glavnim zagađivačima da vode primerom. Ovo je test verodostojnosti njihove privrženosti ljudima i planeti”, rekao je Gutereš.